title: Απόφαση (ΚΕΠΠΑ) 2017/1194 του Συμβουλίου, της 4ης Ιουλίου 2017, που τροποποιεί την απόφαση 2013/354/ΚΕΠΠΑ για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS)

text:
               5.7.2017

               EL

               Επίσημη Εφημερίδα της Ευρωπαϊκής Ένωσης

               L 172/13

         ΑΠΌΦΑΣΗ (ΚΕΠΠΑ) 2017/1194 ΤΟΥ ΣΥΜΒΟΥΛΊΟΥ
   της 4ης Ιουλίου 2017
   που τροποποιεί την απόφαση 2013/354/ΚΕΠΠΑ για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 3 Ιουλίου 2013 το Συμβούλιο εξέδωσε την απόφαση 2013/354/ΚΕΠΠΑ (1), με την οποία συνεχίστηκε η EUPOL COPPS από την 1η Ιουλίου 2013.

               (2)

               Στις 7 Ιουλίου 2016 το Συμβούλιο εξέδωσε την απόφαση (ΚΕΠΠΑ) 2016/1108 (2) που τροποποιεί την απόφαση 2013/354/ΚΕΠΠΑ και την παρατείνει από την 1η Ιουλίου 2016 ως τις 30 Ιουνίου 2017.

               (3)

               Μετά τη στρατηγική επισκόπηση της EUPOL COPPS, η αποστολή πρέπει να παραταθεί για μια επιπλέον περίοδο 12 μηνών, μέχρι τις 30 Ιουνίου 2018.

               (4)

               Η απόφαση 2013/354/ΚΕΠΠΑ πρέπει, επομένως, να τροποποιηθεί αναλόγως.

               (5)

               Η EUPOL COPPS θα διεξαχθεί στο πλαίσιο μιας κατάστασης που ενδέχεται να επιδεινωθεί και να παρεμποδίσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2013/354/ΚΕΠΠΑ τροποποιείται ως εξής:

               1)

               στο άρθρο 12 παράγραφος 1, προστίθεται το ακόλουθο εδάφιο:
               «Το ποσό δημοσιονομικής αναφοράς που προορίζεται για την κάλυψη δαπανών που αφορούν την EUPOL COPPS για την περίοδο από την 1η Ιουλίου 2017 έως τις 30 Ιουνίου 2018 ανέρχεται σε 12 372 000 EUR.»,

               2)

               στο άρθρο 15, το τρίτο εδάφιο αντικαθίσταται από το ακόλουθο κείμενο:
               «Λήγει στις 30 Ιουνίου 2018.».

         Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   Εφαρμόζεται από την 1η Ιουλίου 2017.

      Βρυξέλλες, 4 Ιουλίου 2017.

            Για το Συμβούλιο

            Ο Πρόεδρος

         M. MAASIKAS

      (1)  Απόφαση 2013/354/ΚΕΠΠΑ του Συμβουλίου, της 3ης Ιουλίου 2013, για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) (ΕΕ L 185 της 4.7.2013, σ. 12).

      (2)  Απόφαση (ΚΕΠΠΑ) 2016/1108 του Συμβουλίου, της 7ης Ιουλίου 2016, που τροποποιεί την απόφαση 2013/354/ΚΕΠΠΑ για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) (ΕΕ L 183 της 8.7.2016, σ. 65).


title: Απόφαση (ΕΕ) 2015/1650 του Ευρωπαϊκού Κοινοβουλίου, της 29ης Απριλίου 2015, σχετικά με το κλείσιμο των λογαριασμών του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/217

      ΑΠΟΦΑΣΗ (ΕΕ) 2015/1650 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με το κλείσιμο των λογαριασμών του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2013, που συνοδεύεται από τις απαντήσεις του Κέντρου (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στο Κέντρο όσον αφορά την εκτέλεση του προϋπολογισμού για το οικονομικό έτος 2013 (05304/2015 — C8-0054/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και συγκεκριμένα το άρθρο 208,

                  —

                  έχοντας υπόψη τον κανονισμό (ΕΚ) αριθ. 851/2004 του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την ίδρυση του Ευρωπαϊκού Κέντρου Πρόληψης και Ελέγχου Νόσων (5), και ιδίως το άρθρο 23,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6),

                  —

                  έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (7), και ιδίως το άρθρο 108,

                  —

                  έχοντας υπόψη το άρθρο 94 και το παράρτημα V του Kανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A8-0069/2015),

         1.

            διαπιστώνει ότι οι οριστικοί ετήσιοι λογαριασμοί του Ευρωπαϊκού Κέντρου Πρόληψης και Ελέγχου Νόσων αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

         2.

            εγκρίνει το κλείσιμο των λογαριασμών του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2013·

         3.

            αναθέτει στον Πρόεδρό του να διαβιβάσει την παρούσα απόφαση στον διευθυντή του Ευρωπαϊκού Κέντρου Πρόληψης και Ελέγχου Νόσων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 442 της 10.12.2014, σ. 123.

         (2)  Βλέπε υποσημείωση 1.

         (3)  ΕΕ L 248 της 16.9.2002, σ. 1.

         (4)  ΕΕ L 298 της 26.10.2012, σ. 1.

         (5)  ΕΕ L 142 της 30.4.2004, σ. 1.

         (6)  ΕΕ L 357 της 31.12.2002, σ. 72.

         (7)  ΕΕ L 328 της 7.12.2013, σ. 42.


Avis juridique important

|

32000D0396

2000/396/ΕΚ, ΕΚΑΧ, Ευρατόμ: Απόφαση του Συμβουλίου, της 5ης Ιουνίου 2000, περί εγκρίσεως του εσωτερικού του κανονισμού

Επίσημη Εφημερίδα αριθ. L 149 της 23/06/2000 σ. 0021 - 0035

Απόφαση του Συμβουλίουτης 5ης Ιουνίου 2000περί εγκρίσεως του εσωτερικού του κανονισμού(2000/396/ΕΚ, ΕΚΑΧ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 3 πρώτο εδάφιο,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 30 παράγραφος 3,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 121 παράγραφος 3,ΑΠΟΦΑΣΙΖΕΙ:Άρθρο μόνοΟ εσωτερικός κανονισμός του Συμβουλίου, της 31ης Μαΐου 1999, (1999/385/ΕΚ, ΕΚΑΧ, Ευρατόμ)(1) αντικαθίσταται από τις ακόλουθες διατάξεις, οι οποίες αρχίζουν να ισχύουν στις 6 Ιουνίου 2000."ΕΣΩΤΕΡΙΚΟΣ ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥΆρθρο 1Σύγκληση και τόποι εργασίας1. Το Συμβούλιο συνεδριάζει κατόπιν προσκλήσεως του προέδρου του, με πρωτοβουλία του ιδίου, ενός των μελών του ή της Επιτροπής(1).2. Η προεδρία γνωστοποιεί, επτά μήνες πριν από την ημερομηνία ανάληψης των καθηκόντων της, τις ημερομηνίες που προβλέπει για τις συνόδους που θα πρέπει να πραγματοποιήσει το Συμβούλιο προκειμένου να εκπληρώσει το νομοθετικό έργο του ή να λάβει επιχειρησιακές αποφάσεις.Η προεδρία, το αργότερο μία εβδομάδα πριν από την ημερομηνία ανάληψης των καθηκόντων της, εκδίδει το πρόγραμμα του εξαμήνου υπό μορφή προσωρινών ημερήσιων διατάξεων των συνόδων του Συμβουλίου, στις οποίες αναφέρονται ενδεικτικά οι προβλεπόμενες νομοθετικές εργασίες και επιχειρησιακές αποφάσεις. Το πρόγραμμα αυτό, ανάλογα με τις ανάγκες, μπορεί να προβλέπει πρόσθετες συνόδους σε σχέση με τις ήδη προγραμματισθείσες. Εάν αποδειχθεί, κατά τη διάρκεια της προεδρίας, ότι δεν υπάρχει πλέον λόγος να γίνει κάποια από τις συνόδους που προβλέπονται στο πρόγραμμα του εξαμήνου, η προεδρία δεν συγκαλεί τη σύνοδο αυτή.3. Το Συμβούλιο εδρεύει στις Βρυξέλλες. Τον Απρίλιο, τον Ιούνιο και τον Οκτώβριο, οι σύνοδοι του Συμβουλίου πραγματοποιούνται στο Λουξεμβούργο(2).Σε έκτακτες περιστάσεις και για δεόντως αιτιολογημένους λόγους, το Συμβούλιο ή η Επιτροπή των Μόνιμων Αντιπροσώπων (ΕΜΑ) μπορεί να αποφασίσει ομοφώνως ότι μια σύνοδος του Συμβουλίου θα γίνει αλλού.Άρθρο 2Συνθέσεις του Συμβουλίου1. Το Συμβούλιο δύναται να συνεδριάζει υπό διαφορετικές συνθέσεις, ανάλογα με τα υπό εξέταση θέματα. Το Συμβούλιο, συνεδριάζοντας υπό τη σύνθεση "Γενικές Υποθέσεις", αποφασίζει σχετικά με τον κατάλογο αυτών των συνθέσεων(3).Κάθε σύγκληση του Συμβουλίου υπό σύνθεση που δεν περιλαμβάνεται στον εν λόγω κατάλογο προϋποθέτει απόφαση του Συμβουλίου υπό τη σύνθεση "Γενικές Υποθέσεις".2. Η σύνθεση "Γενικές Υποθέσεις" του Συμβουλίου είναι υπεύθυνη για το γενικό συντονισμό των πολιτικών, καθώς και των προπαρασκευαστικών εργασιών ενόψει των συνόδων του Ευρωπαϊκού Συμβουλίου.Άρθρο 3 (4)Ημερήσια διάταξη1. Ο πρόεδρος συντάσσει την προσωρινή ημερήσια διάταξη κάθε συνόδου και την απευθύνει στα άλλα μέλη του Συμβουλίου και την Επιτροπή τουλάχιστον δεκατέσσερις ημέρες πριν από την έναρξη της συνόδου.2. Η προσωρινή ημερήσια διάταξη περιλαμβάνει τα σημεία για τα οποία η αίτηση εγγραφής, που έχει υποβληθεί από μέλος του Συμβουλίου ή από την Επιτροπή, και ενδεχομένως τα σχετικά έγγραφα, έχουν περιέλθει στη γενική γραμματεία τουλάχιστον δεκαέξι ημέρες πριν από την έναρξη της συνόδου. Η προσωρινή ημερήσια διάταξη αναφέρει επίσης τα σημεία για τα οποία η προεδρία, ένα μέλος του Συμβουλίου ή η Επιτροπή μπορούν να ζητήσουν ψηφοφορία.3. Τα σημεία που αφορούν την έκδοση πράξης ή κοινής θέσης σχετικά με νομοθετική πρόταση ή πρόταση μέτρου θεσπιστέου κατ' εφαρμογή του τίτλου VI της συνθήκης για την Ευρωπαϊκή Ένωση εγγράφονται στην προσωρινή ημερήσια διάταξη για τη λήψη απόφασης μόνον αφού εκπνεύσει η προθεσμία των έξι εβδομάδων που προβλέπεται στο σημείο 3 του πρωτοκόλλου σχετικά με το ρόλο των εθνικών κοινοβουλίων στην Ευρωπαϊκή Ένωση.Το Συμβούλιο μπορεί να παρεκκλίνει με ομόφωνη απόφασή του από την προθεσμία των έξι εβδομάδων όταν πρόκειται για την εγγραφή σημείου που εμπίπτει στην εξαίρεση λόγω επείγουσας ανάγκης που προβλέπεται στο σημείο 3 του εν λόγω πρωτοκόλλου.4. Στην προσωρινή ημερήσια διάταξη εγγράφονται μόνο τα σημεία για τα οποία τα σχετικά έγγραφα έχουν αποσταλεί στα μέλη του Συμβουλίου και την Επιτροπή το αργότερο κατά την ημερομηνία αποστολής της εν λόγω ημερήσιας διάταξης.5. Η γενική γραμματεία ανακοινώνει στα μέλη του Συμβουλίου και στην Επιτροπή τις αιτήσεις εγγραφής και τα σχετικά με αυτές έγγραφα και πληροφορίες όσον αφορά την ψηφοφορία, για τις οποίες δεν έχουν τηρηθεί οι ανωτέρω οριζόμενες προθεσμίες.6. Η ημερήσια διάταξη αποφασίζεται από το Συμβούλιο στην αρχή κάθε συνόδου. Για την εγγραφή στην ημερήσια διάταξη σημείου εκτός εκείνων της προσωρινής ημερήσιας διάταξης, απαιτείται ομοφωνία του Συμβουλίου. Επί σημείων που εγγράφονται κατ' αυτόν τον τρόπο μπορεί να διεξάγεται ψηφοφορία.Εφόσον δεν επιβάλλεται άλλη τακτική λόγω του επείγοντος του θέματος και με την επιφύλαξη της παραγράφου 2, η προεδρία αποσύρει από την προσωρινή ημερήσια διάταξη τα σημεία τα οποία αφορούν νομοθετικές εργασίες, κατά την έννοια του άρθρου 7, και των οποίων η εξέταση δεν έχει ολοκληρωθεί από την ΕΜΑ το αργότερο έως το τέλος της εβδομάδας πριν από την εβδομάδα που προηγείται της συγκεκριμένης συνόδου.7. Η προσωρινή ημερήσια διάταξη διαιρείται στα μέρη Α και Β. Στο μέρος Α εγγράφονται τα σημεία εκείνα για τα οποία είναι δυνατή η έγκριση του Συμβουλίου χωρίς συζήτηση, πράγμα που δεν εμποδίζει τα μέλη του Συμβουλίου και την Επιτροπή να εκφράσουν τη γνώμη τους με την ευκαιρία της εγκρίσεως των σημείων αυτών και να ζητήσουν την καταχώρηση δηλώσεων στα πρακτικά.8. Ωστόσο, όταν μια θέση σχετικά με σημείο Α ενδέχεται να προκαλέσει νέα συζήτηση ή εάν το ζητήσει ένα μέλος του Συμβουλίου ή της Επιτροπής, το σημείο αυτό αποσύρεται από την ημερησία διάταξη, εκτός αν το Συμβούλιο αποφασίσει διαφορετικά.9. Κάθε αίτηση εγγραφής σημείου στα "Διάφορα" συνοδεύεται, κατ' αρχήν, από επεξηγηματικό έγγραφο.Άρθρο 4Εκπροσώπηση μέλους του ΣυμβουλίουΜε την επιφύλαξη των διατάξεων σχετικά με την κατ' εξουσιοδότηση ψήφο που αναφέρεται στο άρθρο 11, μέλος του Συμβουλίου που κωλύεται να παρευρεθεί σε σύνοδο δύναται να εκπροσωπείται.Άρθρο 5Σύνοδοι1. Οι σύνοδοι του Συμβουλίου δεν είναι δημόσιες, εκτός των περιπτώσεων που αναφέρονται στο άρθρο 8.2. Η Επιτροπή καλείται να συμμετέχει στις συνόδους του Συμβουλίου. Το ίδιο ισχύει και για την Ευρωπαϊκή Κεντρική Τράπεζα, στις περιπτώσεις που ασκεί το δικαίωμα πρωτοβουλίας που διαθέτει. Πάντως, το Συμβούλιο δύναται να αποφασίζει να συσκέπτεται χωρίς την παρουσία της Επιτροπής ή της Ευρωπαϊκής Κεντρικής Τράπεζας.3. Τα μέλη του Συμβουλίου και της Επιτροπής δύνανται να συνοδεύονται από υπαλλήλους που τους επικουρούν. Ο αριθμός των υπαλλήλων αυτών μπορεί να καθορίζεται από το Συμβούλιο. Τα ονόματα και η ιδιότητά τους ανακοινώνονται εκ των προτέρων στον γενικό γραμματέα/ύπατο εκπρόσωπο για την κοινή εξωτερική πολιτική και πολιτική ασφαλείας (στο εξής "γενικό γραμματέα") ή τον αναπληρωτή γενικό γραμματέα.4. Η είσοδος στις συνόδους του Συμβουλίου απαιτεί ειδική άδεια.Άρθρο 6Επαγγελματικό απόρρητο και προσκόμιση εγγράφων ενώπιον δικαστηρίου1. Υπό την επιφύλαξη των άρθρων 8 και 9 και άλλων εφαρμοστέων διατάξεων, οι συσκέψεις του Συμβουλίου καλύπτονται από το επαγγελματικό απόρρητο, εκτός αν το Συμβούλιο αποφασίσει άλλως.2. Το Συμβούλιο ή η ΕΜΑ μπορεί να επιτρέπει την προσαγωγή ενώπιον δικαστηρίου αντιγράφου ή αποσπάσματος εγγράφων του Συμβουλίου, τα οποία δεν είναι ήδη προσιτά στο κοινό κατ' εφαρμογή του παρόντος κανονισμού ή των κανόνων του Συμβουλίου που διέπουν την πρόσβαση του κοινού στα έγγραφά του.Άρθρο 7Περίπτωση όπου το Συμβούλιο ενεργεί ως νομοθέτηςΤο Συμβούλιο ενεργεί με την ιδιότητά του ως νομοθέτη κατά την έννοια του άρθρου 207 παράγραφος 3 δεύτερο εδάφιο της συνθήκης ΕΚ όταν θεσπίζει κανόνες νομικώς δεσμευτικούς εντός των κρατών μελών ή για τα κράτη μέλη, μέσω κανονισμών ή οδηγιών ή αποφάσεων πλαίσιο ή αποφάσεων βάσει των σχετικών διατάξεων των συνθηκών, εξαιρουμένων των συζητήσεων που οδηγούν στη θέσπιση μέτρων εσωτερικής φύσεως, διοικητικών ή δημοσιονομικών πράξεων, πράξεων που αφορούν τις διοργανικές ή διεθνείς σχέσεις ή μη δεσμευτικών πράξεων (όπως συμπεράσματα, συστάσεις ή ψηφίσματα).Το Συμβούλιο, όταν του υποβάλλονται προτάσεις ή νομοθετικές πρωτοβουλίες, δεν εκδίδει πράξεις που δεν προβλέπονται στις συνθήκες, όπως ψηφίσματα ή δηλώσεις, εκτός των προβλεπομένων στο άρθρο 9.Άρθρο 8Δημόσιες συζητήσεις1. Το Συμβούλιο, υπό τις συνθέσεις "Γενικές Υποθέσεις" και "Οικονομικά και Δημοσιονομικά Θέματα", διεξάγει μία φορά το εξάμηνο δημόσια συζήτηση προσανατολισμού σχετικά με το πρόγραμμα εργασιών της τρέχουσας προεδρίας και, ενδεχομένως, σχετικά με το ετήσιο πρόγραμμα εργασιών της Επιτροπής.2. Το Συμβούλιο διεξάγει μία τουλάχιστον δημόσια συζήτηση επί των σημαντικών νέων νομοθετικών προτάσεων, κατ' απόφαση του Συμβουλίου ή της ΕΜΑ, που αποφαίνεται με ειδική πλειοψηφία.Το Συμβούλιο ή η ΕΜΑ μπορεί να αποφασίζει με ειδική πλειοψηφία, κατά περίπτωση, τη διεξαγωγή και άλλων δημόσιων συζητήσεων επί σημαντικών θεμάτων που άπτονται των συμφερόντων της Ένωσης.Εναπόκειται στην προεδρία, τα μέλη του Συμβουλίου ή την Επιτροπή να προτείνουν ειδικά θέματα ή ζητήματα για τέτοιου είδους συζητήσεις.3. Οι δημόσιες συζητήσεις αναμεταδίδονται δημοσίως με οπτικοακουστικά μέσα.Άρθρο 9Δημοσιότητα των εργασιών1. Όταν το Συμβούλιο ενεργεί με την ιδιότητά του ως νομοθέτη κατά την έννοια του άρθρου 7, τα αποτελέσματα της ψηφοφορίας και η αιτιολόγηση ψήφου των μελών του Συμβουλίου, καθώς και οι δηλώσεις που καταχωρούνται στα πρακτικά του Συμβουλίου και τα σημεία των πρακτικών αυτών που αφορούν την έκδοση νομοθετικών πράξεων, δημοσιοποιούνται.Τα αποτελέσματα της ψηφοφορίας και η αιτιολόγηση ψήφου επίσης δημοσιοποιούνται όταν το Συμβούλιο καθορίζει κοινή θέση κατ' εφαρμογή των άρθρων 251 ή 252 της συνθήκης ΕΚ. Ο ίδιος κανόνας εφαρμόζεται και στις ψηφοφορίες και την αιτιολόγηση ψήφου των μελών του Συμβουλίου ή των εκπροσώπων τους στην επιτροπή συνδιαλλαγής, η οποία συστάθηκε δυνάμει του άρθρου 251 της συνθήκης ΕΚ.2. Τα αποτελέσματα της ψηφοφορίας και η αιτιολόγηση ψήφου επίσης δημοσιοποιούνται όταν το Συμβούλιο καταρτίζει σύμβαση βάσει του τίτλου VΙ της συνθήκης για την Ευρωπαϊκή Ένωση. Οι δηλώσεις που καταχωρούνται στα πρακτικά του Συμβουλίου και τα σημεία της ημερήσιας αυτής διάταξης που αφορούν τη θέσπιση των συμβάσεων αυτών δημοσιοποιούνται με απόφαση του Συμβουλίου ή της ΕΜΑ, η οποία λαμβάνεται κατόπιν σχετικής αιτήσεως ενός των μελών τους.3. Τα αποτελέσματα των ψηφοφοριών δημοσιοποιούνται:α) όταν το Συμβούλιο ενεργεί στα πλαίσια του τίτλου V της συνθήκης για την Ευρωπαϊκή Ένωση, με ομόφωνη απόφαση του Συμβουλίου ή της ΕΜΑ, η οποία λαμβάνεται κατόπιν αιτήσεως ενός των μελών τους·β) όταν το Συμβούλιο καθορίζει κοινή θέση κατά την έννοια του τίτλου VI της συνθήκης για την Ευρωπαϊκή Ένωση, με ομόφωνη απόφαση του Συμβουλίου ή της ΕΜΑ, η οποία λαμβάνεται κατόπιν αιτήσεως ενός των μελών τους·γ) στις άλλες περιπτώσεις, με απόφαση του Συμβουλίου ή της ΕΜΑ, η οποία λαμβάνεται κατόπιν αιτήσεως ενός των μελών τους.Στην περίπτωση κατά την οποία τα αποτελέσματα των ψηφοφοριών του Συμβουλίου δημοσιοποιούνται, σύμφωνα με τα προηγούμενα στοιχεία α), β) και γ), η αιτιολόγηση ψήφου η οποία έγινε κατά την ψηφοφορία δημοσιοποιείται επίσης, κατόπιν αιτήσεως των ενδιαφερόμενων μελών του Συμβουλίου, τηρουμένου του παρόντος εσωτερικού κανονισμού, της ασφάλειας του δικαίου και των συμφερόντων του Συμβουλίου.Οι καταχωρούμενες στα πρακτικά του Συμβουλίου δηλώσεις και τα σημεία των πρακτικών αυτών που αφορούν την έκδοση των πράξεων των αναφερόμενων στα στοιχεία α), β) και γ), δημοσιοποιούνται με απόφαση του Συμβουλίου ή της ΕΜΑ, η οποία λαμβάνεται κατόπιν αιτήσεως ενός των μελών τους.4. Οι συσκέψεις, οι οποίες οδηγούν σε ενδεικτικές ψηφοφορίες ή στην έκδοση προπαρασκευαστικών πράξεων, δεν συνεπάγονται δημοσιότητα των ψήφων.Άρθρο 10Πρόσβαση του κοινού στα έγγραφα του ΣυμβουλίουΟ τρόπος με τον οποίον το κοινό έχει πρόσβαση στα έγγραφα του Συμβουλίου καθορίζεται από το Συμβούλιο(5).Άρθρο 11Τρόπος διεξαγωγής της ψηφοφορίας και απαρτία1. Το Συμβούλιο προβαίνει σε ψηφοφορία με πρωτοβουλία του προέδρου του.Εξάλλου, ο πρόεδρος υποχρεούται να κινεί διαδικασία ψηφοφορίας μετά από πρωτοβουλία ενός μέλους του Συμβουλίου ή της Επιτροπής, εφόσον το αποφασίζει η πλειοψηφία των μελών που απαρτίζουν το Συμβούλιο.2. Τα μέλη του Συμβουλίου ψηφίζουν κατά τη σειρά των κρατών μελών που καθορίζεται σύμφωνα με το άρθρο 203 της συνθήκης ΕΚ και τα αντίστοιχα άρθρα των δύο άλλων κοινοτικών συνθηκών, αρχίζοντας από το μέλος που ακολουθεί, στη σειρά αυτή, το μέλος που ασκεί την προεδρία.3. Σε περίπτωση ψηφοφορίας, κάθε μέλος του Συμβουλίου δύναται να αντιπροσωπεύει ένα μόνον από τα λοιπά μέλη(6).4. Για να μπορέσει να προβεί το Συμβούλιο σε ψηφοφορία, απαιτείται η παρουσία της πλειοψηφίας των μελών του Συμβουλίου τα οποία, κατ' εφαρμογή των συνθηκών, μπορούν να συμμετέχουν στην ψηφοφορία. Κατά την ψηφοφορία, ο πρόεδρος, επικουρούμενος από τη γενική γραμματεία, διαπιστώνει την ύπαρξη απαρτίας.Άρθρο 12 (7)Γραπτή διαδικασία1. Οι πράξεις του Συμβουλίου που αφορούν επείγουσες υποθέσεις είναι δυνατόν να εκδίδονται με έγγραφη ψηφοφορία, όταν το Συμβούλιο ή η ΕΜΑ αποφασίζει ομόφωνα να προσφύγει σ' αυτή τη διαδικασία. Ο πρόεδρος δύναται επίσης να προτείνει προσφυγή σ' αυτή τη διαδικασία, εφόσον συντρέχουν ειδικές περιστάσεις· στην περίπτωση αυτή, η έγγραφη ψηφοφορία είναι δυνατόν να διεξάγεται εφόσον όλα τα μέλη του Συμβουλίου δέχονται αυτή τη διαδικασία.2. Απαιτείται αποδοχή εκ μέρους της Επιτροπής για την προσφυγή στη γραπτή διαδικασία, στις περιπτώσεις που η έγγραφη ψηφοφορία αφορά θέμα το οποίο υπέβαλε στο Συμβούλιο η Επιτροπή.3. Κάθε μήνα, η γενική γραμματεία καταρτίζει κατάσταση των πράξεων που έχουν υιοθετηθεί με γραπτή διαδικασία.4. Με πρωτοβουλία της προεδρίας, το Συμβούλιο δύναται επίσης, για την εφαρμογή της κοινής εξωτερικής πολιτικής και πολιτικής ασφαλείας, να ενεργεί με απλουστευμένη γραπτή διαδικασία (COREU). Στην περίπτωση αυτή, η πρόταση θεωρείται ως εγκριθείσα μόλις λήξει η προθεσμία που τάσσει η προεδρία ανάλογα με τον επείγοντα χαρακτήρα της υπόθεσης, εκτός αν ένα μέλος του Συμβουλίου εγείρει αντιρρήσεις(8).5. Το Συμβούλιο μπορεί επίσης, με πρωτοβουλία της προεδρίας και προκειμένου να ζητήσει τη γνώμη άλλων οργάνων ή οργανισμών, να χρησιμοποιεί μια απλουστευμένη γραπτή διαδικασία οσάκις η εν λόγω διαβούλευση επιβάλλεται από το κοινοτικό δίκαιο. Στις περιπτώσεις αυτές, η απόφαση διαβούλευσης θεωρείται εγκριθείσα κατά το πέρας της προθεσμίας που τάσσει η προεδρία ανάλογα με τον επείγοντα χαρακτήρα της υπόθεσης, εκτός αν ένα μέλος του Συμβουλίου εγείρει αντιρρήσεις(9).6. Η γενική γραμματεία διαπιστώνει την περάτωση των γραπτών διαδικασιών.Άρθρο 13Πρακτικά1. Για κάθε σύνοδο τηρούνται πρακτικά τα οποία, αφού εγκριθούν, υπογράφονται από τον εκάστοτε πρόεδρο τη στιγμή που εγκρίνονται και από τον γενικό γραμματέα ή τον αναπληρωτή γενικό γραμματέα.Κατά κανόνα, τα πρακτικά περιλαμβάνουν, για κάθε σημείο της ημερήσιας διάταξης:- μνεία των εγγράφων που υποβλήθηκαν στο Συμβούλιο,- τις αποφάσεις που έλαβε ή τα συμπεράσματα στα οποία κατέληξε το Συμβούλιο,- τις δηλώσεις που έκανε το Συμβούλιο καθώς και τις δηλώσεις, την καταχώρηση των οποίων ζήτησε ένα μέλος του Συμβουλίου ή η Επιτροπή.2. Το σχέδιο πρακτικών καταρτίζεται από τη γενική γραμματεία εντός δεκαπέντε ημερών και υποβάλλεται στο Συμβούλιο ή στην ΕΜΑ προς έγκριση.3. Κάθε μέλος του Συμβουλίου ή η Επιτροπή δύναται, πριν από την έγκριση των πρακτικών, να ζητά τη λεπτομερέστερη ανάπτυξη κάποιου σημείου της ημερήσιας διάταξης. Οι αιτήσεις αυτές μπορούν να διατυπώνονται στην ΕΜΑ.Άρθρο 14Συσκέψεις και αποφάσεις με βάση έγγραφα και σχέδια που καταρτίζονται στις γλώσσες που προβλέπονται από το ισχύον γλωσσικό καθεστώς1. Εκτός αντίθετης ομόφωνης απόφασης του Συμβουλίου, η οποία λαμβάνεται λόγω επείγοντος θέματος, το Συμβούλιο συσκέπτεται και αποφασίζει μόνον βάσει εγγράφων και σχεδίων συντεταγμένων στις γλώσσες που προβλέπονται από το ισχύον γλωσσικό καθεστώς.2. Κάθε μέλος του Συμβουλίου μπορεί να αντιτάσσεται στη συζήτηση αν το κείμενο των ενδεχόμενων τροποποιήσεων δεν έχει συνταχθεί σε εκείνες των αναφερομένων στην παράγραφο 1 γλωσσών που υποδεικνύει.Άρθρο 15Υπογραφή των πράξεωνΤα κείμενα των πράξεων που εκδίδονται από κοινού από το Ευρωπαϊκό Κοινοβούλιο και το Συμβούλιο, καθώς και τα κείμενα των πράξεων που εκδίδει το Συμβούλιο, υπογράφονται από τον εκάστοτε πρόεδρο κατά την έκδοσή τους και από τον γενικό γραμματέα ή τον αναπληρωτή γενικό γραμματέα. Ο γενικός γραμματέας και ο αναπληρωτής γενικός γραμματέας δύνανται να εξουσιοδοτούν τους γενικούς διευθυντές της γενικής γραμματείας να υπογράφουν αντ' αυτών.Άρθρο 16 (10)Αδυναμία συμμετοχής σε ψηφοφορίαΓια την εφαρμογή του παρόντος εσωτερικού κανονισμού, λαμβάνονται δεόντως υπόψη, σύμφωνα με το παράρτημα Ι, οι περιπτώσεις κατά τις οποίες, κατ' εφαρμογή των συνθηκών, ένα ή περισσότερα μέλη του Συμβουλίου αδυνατούν να συμμετάσχουν στην ψηφοφορία.Άρθρο 17Δημοσίευση των πράξεων στην Επίσημη Εφημερίδα1. Δημοσιεύονται στην Επίσημη Εφημερίδα, με φροντίδα του γενικού γραμματέα ή του αναπληρωτή γενικού γραμματέα:α) οι πράξεις που αναφέρονται στο άρθρο 254 παράγραφοι 1 και 2 της συνθήκης ΕΚ·β) οι πράξεις που αναφέρονται στο άρθρο 163 πρώτο εδάφιο της συνθήκης Ευρατόμ·γ) οι κοινές θέσεις που καθορίζει το Συμβούλιο με τις διαδικασίες των άρθρων 251 και 252 της συνθήκης ΕΚ· καθώς και τα αντίστοιχα σκεπτικά·δ) οι αποφάσεις πλαίσιο και οι αποφάσεις που αναφέρονται στο άρθρο 34 παράγραφος 2 της συνθήκης για την Ευρωπαϊκή Ένωση·ε) οι συμβάσεις που καταρτίζει το Συμβούλιο σύμφωνα με το άρθρο 34 παράγραφος 2 της συνθήκης για την Ευρωπαϊκή Ένωση.Η έναρξη ισχύος των συμβάσεων αυτών δημοσιεύεται στην Επίσημη Εφημερίδα·στ) οι συμβάσεις που υπογράφονται μεταξύ κρατών μελών βάσει του άρθρου 293 της συνθήκης ΕΚ.Η έναρξη ισχύος των συμβάσεων αυτών δημοσιεύεται στην Επίσημη Εφημερίδα·ζ) οι διεθνείς συμφωνίες που συνάπτονται από την Κοινότητα ή σύμφωνα με το άρθρο 24 της συνθήκης για την Ευρωπαϊκή Ένωση.Η έναρξη ισχύος των συμφωνιών αυτών δημοσιεύεται στην Επίσημη Εφημερίδα.2. Πλην αντίθετης απόφασης του Συμβουλίου ή της ΕΜΑ, δημοσιεύονται στην Επίσημη Εφημερίδα, με φροντίδα του γενικού γραμματέα ή του αναπληρωτή γενικού γραμματέα:α) Οι πρωτοβουλίες που παρουσιάζονται στο Συμβούλιο από κράτος μέλος δυνάμει του άρθρου 67 παράγραφος 1 της Συνθήκης ΕΚ·β) οι πρωτοβουλίες που παρουσιάζονται στο Συμβούλιο από κράτος μέλος δυνάμει του άρθρου 34 παράγραφος 2 της συνθήκης για την Ευρωπαϊκή Ένωση·γ) οι κοινές θέσεις που αναφέρονται στο άρθρο 34 παράγραφος 2 της συνθήκης για την Ευρωπαϊκή Ένωση·δ) οι οδηγίες πλην εκείνων που αναφέρονται στο άρθρο 254 παράγραφοι 1 και 2 της συνθήκης ΕΚ, οι αποφάσεις πλην εκείνων που αναφέρονται στο άρθρο 254 παράγραφος 1 της συνθήκης ΕΚ, οι συστάσεις και οι γνώμες.3. Το Συμβούλιο ή η ΕΜΑ αποφασίζει, κατά περίπτωση, ομόφωνα, εάν πρέπει να δημοσιευθούν στην Επίσημη Εφημερίδα, με φροντίδα του γενικού γραμματέα ή του αναπληρωτή γενικού γραμματέα, οι κοινές στρατηγικές, οι κοινές δράσεις και οι κοινές θέσεις που αναφέρονται στο άρθρο 12 της συνθήκης για την Ευρωπαϊκή Ένωση.4. Το Συμβούλιο ή η ΕΜΑ αποφασίζει, κατά περίπτωση και λαμβάνοντας υπόψη την ενδεχόμενη δημοσίευση της βασικής πράξης, αν πρέπει να δημοσιευθούν στην Επίσημη Εφημερίδα, με φροντίδα του γενικού γραμματέα ή του αναπληρωτή γενικού γραμματέα:α) Τα μέτρα εφαρμογής των κοινών δράσεων που αναφέρονται στο άρθρο 12 της συνθήκης για την Ευρωπαϊκή Ένωση·β) οι κοινές δράσεις, οι κοινές θέσεις ή οιαδήποτε άλλη απόφαση η οποία εκδίδεται βάσει κοινής στρατηγικής, όπως προβλέπεται από το άρθρο 23 παράγραφος 2 πρώτη περίπτωση της συνθήκης για την Ευρωπαϊκή Ένωση·γ) τα τυχόν μέτρα εφαρμογής των αποφάσεων που αναφέρονται στο άρθρο 34 παράγραφος 2 της συνθήκης για την Ευρωπαϊκή Ένωση, καθώς και τα τυχόν μέτρα εφαρμογής των συμβάσεων που καταρτίζει το Συμβούλιο σύμφωνα με το άρθρο 34 παράγραφος 2 της συνθήκης για την Ευρωπαϊκή Ένωση.5. Όταν μια συμφωνία που συνάπτεται μεταξύ των Κοινοτήτων και ενός ή περισσοτέρων κρατών ή διεθνών οργανώσεων ιδρύει ένα όργανο το οποίο έχει εξουσία να λαμβάνει αποφάσεις, το Συμβούλιο αποφασίζει, κατά τη σύναψη της συμφωνίας αυτής, αν πρέπει να δημοσιεύονται στην Επίσημη Εφημερίδα οι αποφάσεις που θα λαμβάνει το όργανο αυτό.Άρθρο 18Κοινοποίηση των πράξεων1. Οι οδηγίες, πλην εκείνων που αναφέρονται στο άρθρο 254 παράγραφοι 1 και 2 της συνθήκης ΕΚ, και οι αποφάσεις, πλην εκείνων που αναφέρονται στο άρθρο 254 παράγραφος 1 της συνθήκης ΕΚ, κοινοποιούνται στους αποδέκτες τους από τον γενικό γραμματέα, τον αναπληρωτή γενικό γραμματέα ή έναν γενικό διευθυντή που ενεργεί εξ ονόματός τους.2. Στο μέτρο που δεν δημοσιεύονται στην Επίσημη Εφημερίδα, οι ακόλουθες πράξεις κοινοποιούνται στους παραλήπτες τους από τον γενικό γραμματέα, τον αναπληρωτή γενικό γραμματέα ή έναν γενικό διευθυντή που ενεργεί εξ ονόματός τους:α) οι συστάσεις·β) οι κοινές στρατηγικές, οι κοινές δράσεις και οι κοινές θέσεις που αναφέρονται στο άρθρο 12 της συνθήκης για την Ευρωπαϊκή Ένωση·γ) οι κοινές θέσεις που αναφέρονται στο άρθρο 34 παράγραφος 2 της συνθήκης για την Ευρωπαϊκή Ένωση·δ) τα μέτρα εφαρμογής των πράξεων που εκδίδονται βάσει των άρθρων 12 και 34 της συνθήκης για την Ευρωπαϊκή Ένωση.3. Ο γενικός γραμματέας, ο αναπληρωτής γενικός γραμματέας ή ένας γενικός διευθυντής που ενεργεί εξ ονόματός τους, χορηγεί στις κυβερνήσεις των κρατών μελών και την Επιτροπή ακριβή αντίγραφα των οδηγιών του Συμβουλίου, πλην εκείνων που αναφέρονται στο άρθρο 254 παράγραφοι 1 και 2 της συνθήκης ΕΚ, καθώς και των αποφάσεων και των συστάσεων του Συμβουλίου.Άρθρο 19 (11)ΕΜΑ, επιτροπές και ομάδες1. Η ΕΜΑ έχει ως έργο την προετοιμασία των εργασιών του Συμβουλίου και την εκτέλεση των εντολών που της ανατίθενται από το Συμβούλιο. Φροντίζει να εξασφαλίζει, σε κάθε περίπτωση(12), τη συνοχή των πολιτικών και των δράσεων της Ένωσης και την τήρηση των εξής αρχών και κανόνων:α) αρχές της νομιμότητας, της επικουρικότητας, της αναλογικότητας και της αιτιολόγησης των πράξεων·β) κανόνες που καθορίζουν τις αρμοδιότητες των οργάνων και των οργανισμών της Ένωσης·γ) δημοσιονομικές διατάξεις·δ) κανόνες διαδικασίας, διαφάνειας και ποιότητας της διατύπωσης.2. Όλα τα σημεία που εγγράφονται στην ημερήσια διάταξη μιας συνόδου του Συμβουλίου εξετάζονται προηγουμένως από την ΕΜΑ, εκτός αν αυτή αποφασίσει άλλως. Η ΕΜΑ προσπαθεί να επιτύχει συμφωνία στο επίπεδό της, την οποία υποβάλλει προς έγκριση στο Συμβούλιο. Παρουσιάζει με τον δέοντα τρόπο τους φακέλους στο Συμβούλιο και, ενδεχομένως, του υποβάλλει προσανατολισμούς, επιλογές ή προτάσεις λύσεων. Σε επείγουσες περιπτώσεις, το Συμβούλιο μπορεί να αποφασίσει ομόφωνα να συσκεφθεί χωρίς την προηγούμενη αυτή εξέταση.3. Διάφορες επιτροπές ή ομάδες μπορούν να συστήνονται από την ΕΜΑ ή με τη συγκατάθεσή της για να εκτελούν ορισμένα προκαθορισμένα καθήκοντα προετοιμασίας ή μελέτης.Η γενική γραμματεία ενημερώνει και δημοσιοποιεί τον κατάλογο των προπαρασκευαστικών οργάνων. Μόνον οι επιτροπές και οι ομάδες εργασίας που περιλαμβάνονται σε αυτό τον κατάλογο μπορούν να συνέρχονται υπό την ιδιότητα προπαρασκευαστικού οργάνου του Συμβουλίου.4. Ανάλογα με τα θέματα που εγγράφονται στην ημερήσια διάταξή της, η ΕΜΑ προεδρεύεται από τον μόνιμο αντιπρόσωπο ή τον αναπληρωτή μόνιμο αντιπρόσωπο του κράτους μέλους που ασκεί την προεδρία του Συμβουλίου. Από αντιπρόσωπο του εν λόγω κράτους μέλους προεδρεύονται και οι διάφορες επιτροπές που προβλέπονται στις συνθήκες, εκτός αν το Συμβούλιο αποφασίσει άλλως. Το ίδιο ισχύει και για τις επιτροπές και τις ομάδες εργασίας που αναφέρονται στην παράγραφο 2, εκτός αν αποφασίσει άλλως η ΕΜΑ. Για την προετοιμασία των συνόδων ειδικής συνθέσεως του Συμβουλίου που πραγματοποιούνται μία φορά ανά εξάμηνο και όταν οι σύνοδοι αυτές πραγματοποιούνται κατά το πρώτο ήμισυ του εξαμήνου, οι συνεδριάσεις των επιτροπών εκτός της ΕΜΑ καθώς και οι συνεδριάσεις των ομάδων που πραγματοποιούνται κατά το προηγούμενο εξάμηνο μπορούν να προεδρεύονται από αντιπρόσωπο του κράτους μέλους που καλείται να ασκήσει την προεδρία των εν λόγω συνόδων του Συμβουλίου.5. Η ΕΜΑ μπορεί να λαμβάνει τις ακόλουθες διαδικαστικές αποφάσεις, υπό την προϋπόθεση ότι τα σχετικά σημεία έχουν εγγραφεί στην προσωρινή ημερήσια διάταξή της τουλάχιστον τρεις εργάσιμες ημέρες πριν από τη συνεδρίαση. Για παρέκκλιση από την προθεσμία αυτή, απαιτείται ομοφωνία της ΕΜΑ(13):α) απόφαση διεξαγωγής μιας συνόδου του Συμβουλίου σε τόπο εκτός των Βρυξελλών ή του Λουξεμβούργου (άρθρο 1 παράγραφος 3)·β) άδεια να προσκομισθεί στο δικαστήριο αντίγραφο ή απόσπασμα εγγράφου του Συμβουλίου (άρθρο 6 παράγραφος 2)·γ) απόφαση διεξαγωγής δημόσιας συζήτησης του Συμβουλίου (άρθρο 8 παράγραφος 2)·δ) απόφαση να δημοσιοποιηθούν τα αποτελέσματα των ψηφοφοριών στις περιπτώσεις που προβλέπονται από το άρθρο 9 παράγραφοι 2 και 3·ε) απόφαση προσφυγής στη γραπτή διαδικασία (άρθρο 12 παράγραφος 1)·στ) έγκριση ή τροποποίηση των πρακτικών του Συμβουλίου (άρθρο 13 παράγραφοι 2 και 3)·ζ) απόφαση δημοσίευσης κειμένου ή πράξης στην Επίσημη Εφημερίδα (άρθρο 17 παράγραφοι 2, 3 και 4)·η) απόφαση διαβούλευσης με όργανο ή οργανισμό,θ) απόφαση καθορισμού ή παράτασης προθεσμίας για τη διαβούλευση με όργανο ή οργανισμό·ι) απόφαση παράτασης των προθεσμιών που αναφέρονται στο άρθρο 251 παράγραφος 7 της συνθήκης ΕΚ·ια) έγκριση του κειμένου επιστολής που απευθύνεται σε όργανο ή οργανισμό.Άρθρο 20Η προεδρία και η καλή διεξαγωγή των εργασιών1. Η προεδρία εξασφαλίζει την εφαρμογή του παρόντος εσωτερικού κανονισμού και μεριμνά για την καλή διεξαγωγή των συζητήσεων. Προς τούτο, και εκτός αντιθέτου αποφάσεως, μπορεί να λαμβάνει κάθε σκόπιμο μέτρο, και ιδίως:α) να περιορίζει, για την εξέταση ενός συγκεκριμένου σημείου, τον αριθμό των μελών κάθε αντιπροσωπείας που παρίστανται στην αίθουσα συνεδριάσεων κατά τη διάρκεια της συνόδου και να αποφασίζει εάν θα ανοίξει ή όχι μια αίθουσα ακρόασης·β) να καθορίζει τη σειρά εξέτασης των θεμάτων και τη διάρκεια των σχετικών συζητήσεων·γ) να καθορίζει το χρόνο που αφιερώνεται σε ένα συγκεκριμένο σημείο.2. Η προεδρία, χωρίς να θίγονται οι αρμοδιότητες και η γενική πολιτική ευθύνη της, επικουρείται από τον αντιπρόσωπο του κράτους μέλους που θα ασκήσει την επόμενη προεδρία. Αυτός ενεργεί αιτήσει της προεδρίας και βάσει των οδηγιών της, την αντικαθιστά σε περίπτωση ανάγκης, την απαλλάσσει, ενδεχομένως, από ορισμένα διοικητικά καθήκοντα και εξασφαλίζει τη συνέχεια των εργασιών του Συμβουλίου.Άρθρο 21 (14)(15)Εκθέσεις των επιτροπών και ομάδωνΠαρά τις λοιπές διατάξεις του παρόντος εσωτερικού κανονισμού, η προεδρία οργανώνει τις συνεδριάσεις των διαφόρων επιτροπών και ομάδων εργασίας κατά τρόπου ώστε οι εκθέσεις τους να είναι διαθέσιμες πριν από τη συνεδρίαση της ΕΜΑ που θα τις εξετάσει.Εφόσον δεν επιβάλλεται άλλη τακτική λόγω του επείγοντος του θέματος, η προεδρία μεταφέρει σε επόμενη συνεδρίαση της ΕΜΑ τα σημεία που αφορούν νομοθετικές εργασίες, κατά την έννοια του άρθρου 7, και για τα οποία η επιτροπή ή η ομάδα εργασίας δεν ολοκλήρωσε τις εργασίες της τουλάχιστον πέντε εργάσιμες ημέρες πριν από τη συνεδρίαση της ΕΜΑ.Άρθρο 22Ποιότητα της διατύπωσης(16)1. Προκειμένου να βοηθήσει το Συμβούλιο στο έργο του σχετικά με την ποιότητα της διατύπωσης των νομοθετικών πράξεων που εκδίδει, η νομική υπηρεσία ελέγχει εγκαίρως την ποιότητα της διατύπωσης των προτάσεων και των σχεδίων πράξεων και διατυπώνει εισηγήσεις συντακτικού χαρακτήρα προς το Συμβούλιο και τις ομάδες και επιτροπές του, σύμφωνα με τη διοργανική συμφωνία της 22ας Δεκεμβρίου 1998.Κατά τη διάρκεια της νομοθετικής διαδικασίας, όσοι υποβάλλουν κείμενα στο πλαίσιο των εργασιών του Συμβουλίου μεριμνούν ιδιαιτέρως για την ποιότητα της διατύπωσής τους.Άρθρο 23Ο γενικός γραμματέας και η γενική γραμματεία1. Το Συμβούλιο επικουρείται από μια γενική γραμματεία, υπό την ευθύνη ενός γενικού γραμματέα, ο οποίος επικουρείται από αναπληρωτή γενικό γραμματέα επιφορτισμένο με τη διαχείριση της γενικής γραμματείας. Ο γενικός γραμματέας και ο αναπληρωτής γενικός γραμματέας διορίζονται από το Συμβούλιο που αποφασίζει ομοφώνως.2. Το Συμβούλιο αποφασίζει περί της οργανώσεως της γενικής γραμματείας(17).Στα πλαίσια των εξουσιών τους, ο γενικός γραμματέας και ο αναπληρωτής γενικός γραμματέας λαμβάνουν όλα τα απαιτούμενα μέτρα για την καλή λειτουργία της γενικής γραμματείας.3. Ο γενικός γραμματέας είναι στενά και μόνιμα συνδεδεμένος με την οργάνωση, το συντονισμό και τον έλεγχο της συνοχής των εργασιών του Συμβουλίου. Επικουρεί την προεδρία στην αναζήτηση λύσεων, υπό την ευθύνη και την καθοδήγησή της.Σύμφωνα με τις διατάξεις της Συνθήκης για την Ευρωπαϊκή Ένωση ο γενικός γραμματέας επικουρεί το Συμβούλιο και την προεδρία στα θέματα κοινής εξωτερικής πολιτικής και πολιτικής ασφαλείας, μεταξύ άλλων, κατά το συντονισμό των εργασιών των ειδικών αντιπροσώπων.Ενδεχομένως, ο γενικός γραμματέας μπορεί να καλέσει την προεδρία να συγκαλέσει επιτροπή ή, ομάδα εργασίας, ιδίως στον τομέα της κοινής εξωτερικής πολιτικής και πολιτικής ασφαλείας, ή να εγγράψει σημείο στην ημερήσια διάταξη επιτροπής ή ομάδας εργασίας.4. Ο γενικός γραμματέας ή ο αναπληρωτής γενικός γραμματέας υποβάλλει στο Συμβούλιο το σχέδιο προϋπολογισμού των δαπανών του, σε εύθετο χρόνο, ώστε να διασφαλίζεται η τήρηση των προθεσμιών που ορίζονται από τις δημοσιονομικές διατάξεις.5. Ο γενικός γραμματέας, επικουρούμενος από τον αναπληρωτή γενικό γραμματέα, έχει πλήρη ευθύνη για τη διαχείριση των πιστώσεων που εγγράφονται στο Τμήμα ΙΙ - Συμβούλιο - του προϋπολογισμού και λαμβάνει κάθε απαιτούμενο μέτρο προκειμένου να εξασφαλισθεί η χρηστή διαχείρισή τους. Εκτελεί τις εν λόγω πιστώσεις σύμφωνα με τις διατάξεις του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων.Άρθρο 24ΑσφάλειαΟι ρυθμίσεις σχετικά με την ασφάλεια θεσπίζονται από το Συμβούλιο.Άρθρο 25Καθήκοντα θεματοφύλακα συμφωνιών και συμβάσεωνΣε περίπτωση που ο γενικός γραμματέας ορίζεται ως θεματοφύλακας συμφωνίας που συνάπτεται σύμφωνα με το άρθρο 24 της συνθήκης για την Ευρωπαϊκή Ένωση ή που συνάπτεται από την Κοινότητα και ένα ή περισσότερα κράτη ή διεθνείς οργανισμούς, σύμβασης που συνάπτεται μεταξύ κρατών μελών ή σύμβασης που καταρτίζεται δυνάμει του άρθρου 34 της συνθήκης για την Ευρωπαϊκή Ένωση, τα έγγραφα επικύρωσης, αποδοχής ή έγκρισης των εν λόγω συμφωνιών ή συμβάσεων κατατίθενται στην έδρα του Συμβουλίου.Στις περιπτώσεις αυτές, ο γενικός γραμματέας ασκεί τα καθήκοντα θεματοφύλακα και φροντίζει επίσης να δημοσιευτεί στην Επίσημη Εφημερίδα η ημερομηνία έναρξης ισχύος των εν λόγω συμφωνιών ή συμβάσεων.Άρθρο 26Εκπροσώπηση ενώπιον του Ευρωπαϊκού ΚοινοβουλίουΜε την επιφύλαξη ειδικών διαδικασιών, το Συμβούλιο δύναται να εκπροσωπείται ενώπιον του Ευρωπαϊκού Κοινοβουλίου και των επιτροπών του από την προεδρία ή από οποιοδήποτε άλλο μέλος. Με εντολή της προεδρίας, το Συμβούλιο δύναται επίσης να εκπροσωπείται ενώπιον των επιτροπών αυτών από τον γενικό γραμματέα του, τον αναπληρωτή γενικό γραμματέα του ή από ανώτερους υπαλλήλους της γενικής γραμματείας.Το Συμβούλιο δύναται επίσης να γνωστοποιεί τις απόψεις του στο Ευρωπαϊκό Κοινοβούλιο με γραπτή ανακοίνωση.Άρθρο 27Διατάξεις για τη μορφή των πράξεωνΟι διατάξεις που αφορούν τη μορφή των πράξεων περιέχονται στο παράρτημα ΙΙ.Άρθρο 28Αλληλογραφία που απευθύνεται στο ΣυμβούλιοΗ αλληλογραφία που απευθύνεται στο Συμβούλιο αποστέλλεται στο πρόεδρο, στην ακόλουθη διεύθυνση: Συμβούλιο της Ευρωπαϊκής Ένωσης Rue de la Loi, 175 Β - 1048 Bruxelles(1) Η παράγραφος αυτή αναπαράγει το άρθρο 204 της συνθήκης ΕΚ.(2) Η παράγραφος αυτή αναπαράγει το στοιχείο β) του μόνου άρθρου του πρωτοκόλλου για τον καθορισμό της έδρας των οργάνων και ορισμένων οργανισμών και υπηρεσιών των Ευρωπαϊκών Κοινοτήτων καθώς και της Ευρωπόλ, το οποίο προσαρτάται στις συνθήκες.(3) Βλέπε κατωτέρω δήλωση α):α) Σχετικά με το άρθρο 2"Ο κατάλογος των συνθέσεων περιλαμβάνεται τώρα στην Επίσημη Εφημερίδα C 174 της 23ης Ιουνίου 2000, σ. 1."(4) Βλέπε κατωτέρω δηλώσεις β) και γ):β) Σχετικά με το άρθρο 3 παράγραφοι 1 και 2"Ο Πρόεδρος καταβάλλει κάθε δυνατή προσπάθεια ώστε, κατ' αρχήν, η προσωρινή ημερήσια διάταξη κάθε συνόδου του Συμβουλίου αφιερωμένης στην υλοποίηση των διατάξεων του τίτλου IV του τρίτου μέρους της συνθήκης ΕΚ και του τίτλου VI της συνθήκης για την Ευρωπαϊκή Ένωση, καθώς και το πληροφοριακό υλικό που άπτεται των σημείων που περιλαμβάνονται σ' αυτήν, να φθάνουν στα μέλη του Συμβουλίου είκοσι μία τουλάχιστον ημέρες πριν από την έναρξη της συνόδου."γ) Σχετικά με τα άρθρα 1 και 3"Με την επιφύλαξη του άρθρου 2 παράγραφος 2 της συνθήκης για την Ευρωπαϊκή Ένωση, το οποίο προβλέπει ότι, στις περιπτώσεις που απαιτείται ταχεία λήψη απόφασης, είναι δυνατόν να συγκαλείται έκτακτη σύνοδος του Συμβουλίου εντός πολύ βραχέως διαστήματος, το Συμβούλιο έχει επίγνωση της επιταγής να διεκπεραιώνονται με ταχύτητα και αποτελεσματικότητα τα ζητήματα που εμπίπτουν στην κοινή εξωτερική πολιτική και πολιτική ασφαλείας. Οι διατάξεις που αναφέρει το άρθρο 3 δεν εμποδίζουν την εκπλήρωση της επιταγής αυτής."(5) Βλέπε κατωτέρω δήλωση δ):δ) Σχετικά με το άρθρο 10"Ο τρόπος πρόσβασης του κοινού στα έγγραφα του Συμβουλίου προβλέπεται προς το παρόν στην απόφαση 93/731/ΕΚ του Συμβουλίου, της 20ής Δεκεμβρίου 1993, σχετικά με την πρόσβαση του κοινού στα έγγραφα του Συμβουλίου (ΕΕ L 340 της 31.12.1993, σ. 43), όπως τροποποιήθηκε από την απόφαση 96/705/ΕΚ (ΕΕ L 325 της 14.12.1996, σ. 19), και στην απόφαση 2000/23/ΕΚ, της 6ης Δεκεμβρίου 1999, για βελτίωση της πληροφόρησης σχετικά με τις νομοθετικές δραστηριότητες και το δημόσιο μητρώο των εγγράφων του Συμβουλίου (ΕΕ L 9 της 13.1.2000, σ. 22)."(6) Η παράγραφος αυτή αναπαράγει το άρθρο 206 της συνθήκης ΕΚ.(7) Βλέπε κατωτέρω δήλωση ε):ε) Σχετικά με το άρθρο 12"Το Συμβούλιο συμφωνεί να εξετάσει εάν είναι σκόπιμο να περιλάβει, στον εσωτερικό κανονισμό, τη δυνατότητα προσφυγής σε απλουστευμένη γραπτή διαδικασία όταν το Συμβούλιο ενεργεί δυνάμει των διατάξεων του τίτλου VI της συνθήκης για την Ευρωπαϊκή Ένωση."(8) Βλέπε κατωτέρω δήλωση στ):στ) Σχετικά με το άρθρο 12 παράγραφος 4"Το Συμβούλιο υπενθυμίζει ότι το δίκτυο COREU πρέπει να χρησιμοποιείται σύμφωνα με τα συμπεράσματα του Συμβουλίου, της 12ης Ιουνίου 1995, σχετικά με τις μεθόδους εργασίας του Συμβουλίου."(9) Βλέπε κατωτέρω δήλωση ζ):ζ) Σχετικά με το άρθρο 12 παράγραφος 5"Σύμφωνα με την πάγια πρακτική του Συμβουλίου, η τασσόμενη προθεσμία είναι κανονικά μια εβδομάδα."(10) Βλέπε κατωτέρω δήλωση η):η) Σχετικά με το άρθρο 16 και το παράρτημα Ι"Το Συμβούλιο συμφωνεί ότι οι διατάξεις του άρθρου 16 και του παραρτήματος Ι εφαρμόζονται για τις πράξεις κατά την έκδοση των οποίων ορισμένα μέλη του Συμβουλίου, κατ' εφαρμογή των συνθηκών, δεν μπορούν να συμμετάσχουν στην ψηφοφορία. Ωστόσο, οι διατάξεις αυτές δεν καλύπτουν την περίπτωση εφαρμογής του άρθρου 7 της συνθήκης για την Ευρωπαϊκή Ένωση.Κατά την πρώτη περίπτωση εφαρμογής των άρθρων 43 και 44 της συνθήκης για την Ευρωπαϊκή Ένωση, το Συμβούλιο εξετάζει, βάσει της πείρας που αποκτάται σε άλλους τομείς, τις απαιτούμενες προσαρμογές του άρθρου 16 και του παραρτήματος Ι του εσωτερικού κανονισμού."(11) Οι διατάξεις αυτές δεν θίγουν το ρόλο της Οικονομικής και Κοινωνικής Επιτροπής, όπως προκύπτει από το άρθρο 114 της συνθήκης ΕΚ και τις ισχύουσες αποφάσεις του Συμβουλίου που την αφορούν (ΕΕ L 358 της 31.12.1998, σ. 109 και ΕΕ L 5 της 1.1.1999, σ. 71).(12) Βλέπε κατωτέρω δήλωση θ):θ) Σχετικά με το άρθρο 19 παράγραφος 1"Η ΕΜΑ φροντίζει να εξασφαλίσει τη συνοχή και την τήρηση των αρχών που αναφέρονται στην παράγραφο 1, ιδίως όσον αφορά τους φακέλους που διεκπεραιώνονται σε άλλα πλαίσια."(13) Βλέπε κατωτέρω δήλωση ι):ι) Σχετικά με το άρθρο 19 παράγραφος 5"Εάν ένα μέλος του Συμβουλίου κρίνει ότι ένα σχέδιο διαδικαστικής απόφασης που υποβάλλεται προς έγκριση στην ΕΜΑ σύμφωνα με το άρθρο 19 παράγραφος 5 θέτει ζήτημα ουσίας, το σχέδιο απόφασης υποβάλλεται στο Συμβούλιο."(14) Οι διατάξεις αυτές δεν θίγουν το ρόλο της Οικονομικής και Κοινωνικής Επιτροπής, όπως προκύπτει από το άρθρο 114 της συνθήκης ΕΚ και τις ισχύουσες αποφάσεις του Συμβουλίου που την αφορούν (ΕΕ L 358 της 31.12.1998, σ. 109 και ΕΕ L 5 της 1.1.1999, σ. 71).(15) Βλέπε κατωτέρω δήλωση ια):ια) Σχετικά με το άρθρο 21"Οι εκθέσεις των ομάδων εργασίας και τα άλλα έγγραφα που χρησιμεύουν ως βάση των συζητήσεων της ΕΜΑ, θα πρέπει να αποστέλλονται στις αντιπροσωπίες αρκετά εγκαίρως ώστε να μπορούν να εξεταστούν."(16) Βλέπε κατωτέρω δήλωση ιβ):ιβ) Σχετικά με το άρθρο 22"Ανατίθεται επίσης στη νομική υπηρεσία του Συμβουλίου η παροχή βοήθειας στο κράτος μέλος από το οποίο προέρχεται μια πρωτοβουλία κατά την έννοια του άρθρου 67 παράγραφος 1 της συνθήκης ΕΚ ή του άρθρου 34 παράγραφος 2 της συνθήκης για την Ευρωπαϊκή Ένωση, προκειμένου ιδίως να εξακριβώνει την ποιότητα της διατύπωσης των πρωτοβουλιών αυτών, εφόσον το ενδιαφερόμενο κράτος μέλος ζητά τη βοήθεια αυτή."Βλέπε κατωτέρω δήλωση ιγ):ιγ) Σχετικά με το άρθρο 22"Τα μέλη του Συμβουλίου υποβάλλουν τις παρατηρήσεις τους επί των προτάσεων επίσημης κωδικοποίησης νομοθετικών κειμένων εντός τριάντα εργάσιμων ημερών μετά τη διάθεση αυτών των προτάσεων από τη Γενική Γραμματεία.Τα μέλη του Συμβουλίου μεριμνούν ώστε η εξέταση των διατάξεων πρότασης αναδιατύπωσης νομοθετικών κειμένων, οι οποίες μεταφέρονται από την προηγούμενη πράξη χωρίς τροποποίηση ουσίας, να γίνεται σύμφωνα με τις αρχές που προβλέπονται για την εξέταση των προτάσεων κωδικοποίησης."(17) Οι παράγραφοι 1 και 2 αναπαράγουν το άρθρο 207 παράγραφος 2 της συνθήκης ΕΚ.ΠΑΡΑΡΤΗΜΑ Ι1. Κατά την εφαρμογή των ακόλουθων διατάξεων του παρόντος εσωτερικού κανονισμού και για τις αποφάσεις για τις οποίες, κατ' εφαρμογή των συνθηκών, ένα ή περισσότερα από τα μέλη του Συμβουλίου ή της ΕΜΑ δεν μπορούν να συμμετάσχουν στην ψηφοφορία, δεν λαμβάνεται υπόψη η ψήφος του μέλους ή των μελών αυτών:α) άρθρο 1 παράγραφος 3 δεύτερο εδάφιο (πραγματοποίηση συνόδου σε άλλο τόπο πλην των Βρυξελλών ή του Λουξεμβούργου)·β) άρθρο 3 παράγραφος 6 (εγγραφή στην ημερήσια διάταξη ενός σημείου που δεν περιέχεται στην προσωρινή ημερήσια διάταξη)·γ) άρθρο 3 παράγραφος 8 (διατήρηση, ως σημείου Β της ημερήσιας διάταξης, ενός σημείου Α το οποίο, διαφορετικά, θα απεσύρετο από την ημερήσια διάταξη)·δ) άρθρο 5 παράγραφος 2 όσον αφορά την παρουσία μόνον της Ευρωπαϊκής Κεντρικής Τράπεζας (συζήτηση χωρίς την παρουσία της Ευρωπαϊκής Κεντρικής Τράπεζας)·ε) άρθρο 9 παράγραφος 2 και παράγραφος 3 πρώτο εδάφιο στοιχεία β) και γ), δεύτερο και τρίτο εδάφιο (δημοσιότητα δηλώσεων που εγγράφονται στα πρακτικά του Συμβουλίου και σημείων των πρακτικών αυτών που αφορούν τη θέσπιση συμβάσεων που καταρτίζονται βάσει του τίτλου VI της συνθήκης για την Ευρωπαϊκή Ένωση· δημοσιότητα αποτελεσμάτων ψηφοφορίας, αιτιολόγησης ψήφου, δηλώσεων που καταχωρούνται στα πρακτικά του Συμβουλίου και σημείων των πρακτικών αυτών που αφορούν τον καθορισμό κοινής θέσης στο πλαίσιο του τίτλου VI της συνθήκης για την Ευρωπαϊκή Ένωση· δημοσιότητα αποτελεσμάτων ψηφοφορίας, αιτιολόγησης ψήφου, δηλώσεων που καταχωρούνται στα πρακτικά του Συμβουλίου και σημείων των πρακτικών αυτών που αφορούν άλλες περιπτώσεις εκτός εκείνων που αναφέρονται στην παράγραφο 3)·στ) άρθρο 11 παράγραφος 1 δεύτερο εδάφιο (κίνηση διαδικασίας ψηφοφορίας)·ζ) άρθρο 12 παράγραφος 1 (προσφυγή στη γραπτή διαδικασία)·η) άρθρο 14 παράγραφος 1 (συζήτηση και απόφαση, κατ' εξαίρεση, βάσει εγγράφων και σχεδίων που δεν έχουν συνταχθεί σε όλες τις γλώσσες)(1)·θ) άρθρο 17 παράγραφος 2 στοιχεία α) και β) (μη δημοσίευση, στην Επίσημη Εφημερίδα, μιας πρωτοβουλίας που παρουσιάζεται από ένα κράτος μέλος δυνάμει του άρθρου 67 παράγραφος 1 της συνθήκης ΕΚ ή του άρθρου 34 παράγραφος 2 της συνθήκης για την Ευρωπαϊκή Ένωση)·ι) άρθρο 17 παράγραφος 2 στοιχεία γ) και δ) (μη δημοσίευση, στην Επίσημη Εφημερίδα, μιας κοινής θέσης που καθορίζεται βάσει του άρθρου 34 της συνθήκης για την Ευρωπαϊκή Ένωση ή ορισμένων οδηγιών, αποφάσεων, συστάσεων και γνωμών)·ια) άρθρο 17 παράγραφος 4 στοιχείο γ) (δημοσίευση, στην Επίσημη Εφημερίδα, τυχόν μέτρων εφαρμογής ή εκτέλεσης των αποφάσεων ή των συμβάσεων που αναφέρονται στο άρθρο 34 παράγραφος 2 της συνθήκης για την Ευρωπαϊκή Ένωση)·ιβ) άρθρο 17 παράγραφος 5 (δημοσίευση, στην Επίσημη Εφημερίδα, αποφάσεων που λαμβάνονται από όργανο που ιδρύεται με διεθνή συμφωνία).2. Ένα μέλος του Συμβουλίου ή της ΕΜΑ δεν μπορεί να επικαλεσθεί τις ακόλουθες διατάξεις του παρόντος εσωτερικού κανονισμού σε σχέση με αποφάσεις για τις οποίες, σύμφωνα με τις συνθήκες, δεν μπορεί να συμμετάσχει στην ψηφοφορία:α) άρθρο 3 παράγραφος 8 (δυνατότητα ενός μέλους του Συμβουλίου να ζητήσει την απόσυρση ενός σημείου Α από την ημερήσια διάταξη)·β) άρθρο 11 παράγραφος 1 δεύτερο εδάφιο (δυνατότητα ενός μέλους του Συμβουλίου να ζητήσει τη διεξαγωγή ψηφοφορίας)·γ) άρθρο 11 παράγραφος 3 (δυνατότητα ενός μέλους του Συμβουλίου να λάβει εξουσιοδότηση ψήφου)·δ) άρθρο 14 παράγραφος 2 (δυνατότητα κάθε μέλους του Συμβουλίου να αντιταχθεί στη συζήτηση εάν το κείμενο των ενδεχόμενων τροποποιήσεων δεν έχει συνταχθεί στη γλώσσα που υποδεικνύει).(1) Βλέπε κατωτέρω δήλωση ιδ):ιδ) Σχετικά με το άρθρο 14 στο παράρτημα Ι"Το Συμβούλιο επιβεβαιώνει ότι εξακολουθεί να εφαρμόζεται ο ισχύων κανόνας σύμφωνα με τον οποίον τα κείμενα που χρησιμεύουν ως βάση για τις συζητήσεις του καταρτίζονται σε όλες τις γλώσσες."ΠΑΡΑΡΤΗΜΑ ΙΙΔΙΑΤΑΞΕΙΣ ΠΕΡΙ ΤΗΣ ΜΟΡΦΗΣ ΤΩΝ ΠΡΑΞΕΩΝΑ. Μορφή των κανονισμών1. Οι κανονισμοί που εκδίδονται από κοινού από το Ευρωπαϊκό Κοινοβούλιο και το Συμβούλιο, καθώς και οι κανονισμοί του Συμβουλίου, περιλαμβάνουν:α) τον τίτλο "κανονισμός", αύξοντα αριθμό, την ημερομηνία έκδοσης και μνεία του αντικειμένου τους·β) αντιστοίχως, τον τύπο "Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης" ή τον τύπο "Το Συμβούλιο της Ευρωπαϊκής Ένωσης"·γ) τη μνεία των διατάξεων δυνάμει των οποίων εκδίδεται ο κανονισμός, προηγουμένης της φράσεως "Έχοντας υπόψη"·δ) τα "υπόψη" που αφορούν τις υποβληθείσες προτάσεις καθώς και τις γνώμες που έχουν δοθεί·ε) το αιτιολογικό του κανονισμού, προηγουμένου του τύπου "Εκτιμώντας τα εξής"· οι αιτιολογικές παράγραφοι αριθμούνται·στ) αντιστοίχως, τον τύπο "Εξέδωσαν τον παρόντα κανονισμό", ή τον τύπο "Εξέδωσε τον παρόντα κανονισμό" ακολουθούμενο από το διατακτικό του κανονισμού.2. Οι κανονισμοί διαιρούνται σε άρθρα, που ενδεχομένως συνενώνονται σε κεφάλαια και τμήματα.3. Το τελευταίο άρθρο ενός κανονισμού ορίζει την ημερομηνία έναρξης ισχύος στην περίπτωση κατά την οποία αυτή είναι προγενέστερη ή μεταγενέστερη της εικοστής ημέρας μετά τη δημοσίευση.4. Έπονται του τελευταίου άρθρου ενός κανονισμού:α) i) ο τύπος: "Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος"·ήii) ο τύπος: "Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τη συνθήκη για την ίδρυση της Ευρωπαϊκής Κοινότητας", όταν μια πράξη δεν εφαρμόζεται σε όλα τα κράτη μέλη και μέσα σε όλα τα κράτη μέλη(1)·β) ο τύπος "(τόπος), (ημερομηνία)", όπου η ημερομηνία είναι εκείνη κατά την οποία εκδίδεται ο κανονισμός,καιγ) αν πρόκειται:i) για κανονισμό που εκδίδεται από κοινού από το Ευρωπαϊκό Κοινοβούλιο και το Συμβούλιο, ο τύπος:">ΘΕΣΗ ΠΙΝΑΚΑ>"ακολουθούμενος από τα ονόματα του προέδρου του Ευρωπαϊκού Κοινοβουλίου και του προέδρου του Συμβουλίου τη στιγμή που εκδόθηκε ο κανονισμός.ii) για κανονισμό του Συμβουλίου, ο τύπος:"Για το ΣυμβούλιοΟ Πρόεδρος"ακολουθούμενος από το όνομα του προέδρου του Συμβουλίου τη στιγμή που εκδόθηκε ο κανονισμός.Β. Μορφή των οδηγιών, των αποφάσεων, των συστάσεων και των γνωμών (συνθήκη ΕΚ)1. Οι οδηγίες και οι αποφάσεις που εκδίδονται από κοινού από το Ευρωπαϊκό Κοινοβούλιο και το Συμβούλιο, καθώς και οι οδηγίες και οι αποφάσεις του Συμβουλίου, τιτλοφορούνται "οδηγία" ή "απόφαση".2. Οι Οι συστάσεις και οι γνώμες που διατυπώνει το Συμβούλιο, τιτλοφορούνται "σύσταση" ή "γνώμη".3. Οι διατάξεις που προβλέπονται παραπάνω, στο σημείο Α, για τους κανονισμούς εφαρμόζονται, κατ' αναλογία, στις οδηγίες και τις αποφάσεις, με την επιφύλαξη των εφαρμοστέων διατάξεων της συνθήκης ΕΚ.Γ. Μορφή των κοινών στρατηγικών του Ευρωπαϊκού Συμβουλίου, των κοινών δράσεων και των κοινών θέσεων που αναφέρονται στο άρθρο 12 της συνθήκης για την Ευρωπαϊκή ΈνωσηΟι κοινές στρατηγικές, οι κοινές δράσεις και οι κοινές θέσεις κατά την έννοια του άρθρου 12 της συνθήκης για την Ευρωπαϊκή Ένωση τιτλοφορούνται, αντιστοίχως, ως εξής:α) "Κοινή στρατηγική του Ευρωπαϊκού Συμβουλίου", αύξων αριθμός (έτος/αριθμός/ΚΕΠΠΑ), ημερομηνία έκδοσης και μνεία του αντικειμένου της·β) "Κοινή δράση του Συμβουλίου", αύξων αριθμός (έτος/αριθμός/ΚΕΠΠΑ), ημερομηνία έκδοσης και μνεία του αντικειμένου της·γ) "Κοινή θέση του Συμβουλίου", αύξων αριθμός (έτος/αριθμός/ΚΕΠΠΑ), ημερομηνία έκδοσης και μνεία του αντικειμένου της.Δ. Μορφή των κοινών θέσεων, των αποφάσεων πλαίσιο, των αποφάσεων και των συμβάσεων που αναφέρονται στο άρθρο 34 παράγραφος 2 της συνθήκης για την Ευρωπαϊκή ΈνωσηΟι κοινές θέσεις, οι αποφάσεις πλαίσιο, οι αποφάσεις και οι συμβάσεις κατά την έννοια του άρθρου 34 παράγραφος 2 της συνθήκης για την Ευρωπαϊκή Ένωση, τιτλοφορούνται, αντιστοίχως, ως εξής:α) "Κοινή θέση του Συμβουλίου", αύξων αριθμός (έτος/αριθμός/ΔΕΥ), ημερομηνία υιοθέτησης και μνεία του αντικειμένου της·β) "Απόφαση πλαίσιο του Συμβουλίου" αύξων αριθμός (έτος/αριθμός/ΔΕΥ), ημερομηνία υιοθέτησης και μνεία του αντικειμένου της·γ) "Απόφαση του Συμβουλίου", αύξων αριθμός (έτος/αριθμός/ΔΕΥ), ημερομηνία υιοθέτησης και μνεία του αντικειμένου της.δ) "Σύμβαση που καταρτίστηκε από το Συμβούλιο σύμφωνα με το άρθρο 34 της συνθήκης για την Ευρωπαϊκή Ένωση" και μνεία του αντικειμένου της.(1) Βλέπε κατωτέρω δήλωση ιε):ιε) Σχετικά με το παράρτημα ΙΙ Α"Το Συμβούλιο υπενθυμίζει ότι, στις περιπτώσεις που προβλέπονται στις συνθήκες, κατά τις οποίες μια πράξη δεν εφαρμόζεται σε όλα τα κράτη μέλη, η αιτιολόγηση και το περιεχόμενο της πράξης αυτής πρέπει να αναφέρουν σαφώς το πεδίο εδαφικής εφαρμογής της.""Λουξεμβούργο, 5 Ιουνίου 2000.Για το ΣυμβούλιοΟ ΠρόεδροςJ. Pina Moura(1) ΕΕ L 147 της 12.6.1999, σ. 13.


Avis juridique important

|

31996D0477

96/477/ΕΚ: Απόφαση του Συμβουλίου της 21ης Μαρτίου 1996 σχετικά με τη σύναψη της συμφωνίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και ειδών ενδύσεως

Επίσημη Εφημερίδα αριθ. L 199 της 08/08/1996 σ. 0001 - 0066

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Μαρτίου 1996 σχετικά με τη σύναψη της συμφωνίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και ειδών ενδύσεως (96/477/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,την πρόταση της Επιτροπής,Εκτιμώντας:ότι η Επιτροπή διαπραγματεύθηκε, εξ ονόματος της Κοινότητας, συμφωνία για το εμπόριο κλωστοϋφαντουργικών προϊόντων και ειδών ενδύσεως με τη Σοσιαλιστική Δημοκρατία του Βιετνάμ 7ότι η συμφωνία αυτή θα πρέπει να εγκριθεί,ΑΠΟΦΑΣΙΖΕΙ:Άρθρο 1Η συμφωνία μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και ειδών ενδύσεως εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία εξ ονόματος της Ευρωπαϊκής Κοινότητας.Άρθρο 3Ο Πρόεδρος του Συμβουλίου θα προβεί, εξ ονόματος της Ευρωπαϊκής Κοινότητας, στην κοινοποίηση που προβλέπει το άρθρο 19 της συμφωνίας.Άρθρο 4Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 21 Μαρτίου 1996.Για το ΣυμβούλιοΟ ΠρόεδροςA. GAMBINO


Avis juridique important

|

32001D0539

2001/539/ΕΚ: Απόφαση του Συμβουλίου, της 5ης Απριλίου 2001, για την σύναψη από την Ευρωπαϊκή Κοινότητα της σύμβασης για την ενοποίηση ορισμένων κανόνων στις διεθνείς αεροπορικές μεταφορές (σύμβαση του Μόντρεαλ)

Επίσημη Εφημερίδα αριθ. L 194 της 18/07/2001 σ. 0038 - 0038

Απόφαση του Συμβουλίουτης 5ης Απριλίου 2001για την σύναψη από την Ευρωπαϊκή Κοινότητα της σύμβασης για την ενοποίηση ορισμένων κανόνων στις διεθνείς αεροπορικές μεταφορές (σύμβαση του Μόντρεαλ)(2001/539/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2 σε συνδυασμό με το άρθρο 300 παράγραφος 2 πρώτη υποπαράγραφος και με το άρθρο 300 παράγραφος 3,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Είναι προς όφελος των αερομεταφορέων της Ευρωπαϊκής Κοινότητας να εργάζονται με ενιαίους και σαφείς κανόνες σχετικά με την ευθύνη εκ ζημιών. Οι κανόνες αυτοί πρέπει να είναι ίδιοι με εκείνους που ισχύουν και για τους αερομεταφορείς των τρίτων χωρών.(2) Η Κοινότητα έλαβε μέρος στη διεθνή διπλωματική διάσκεψη αεροπορικού δικαίου, 10-28 Μαΐου 1999 στο Μόντρεαλ, η οποία κατέληξε στην έκδοση της σύμβασης για την ενοποίηση ορισμένων κανόνων στις διεθνείς αεροπορικές μεταφορές ("σύμβαση του Μόντρεαλ") και υπέγραψε τη σύμβαση στις 9 Δεκεμβρίου 1999.(3) Οι Οργανισμοί Περιφερειακής Οικονομικής Ολοκλήρωσης οι οποίοι έχουν αρμοδιότητα σε ορισμένα θέματα που διέπονται από τη σύμβαση μπορούν να καταστούν συμβαλλόμενα μέρη της.(4) Η Κοινότητα και τα κράτη μέλη της είναι συναρμόδια στα θέματα που καλύπτει η σύμβαση και επομένως είναι αναγκαίο να την επικυρώσουν ταυτόχρονα έτσι ώστε να εξασφαλισθεί ομοιόμορφη και πλήρης εφαρμογή των διατάξεών της εντός της Ευρωπαϊκής Ένωσης,ΑΠΟΦΑΣΙΖΕΙ:Άρθρο 1Η σύμβαση της 28ης Μαΐου 1999, για την ενοποίηση ορισμένων κανόνων στις διεθνείς αεροπορικές μεταφορές (σύμβαση του Μόντρεαλ) εγκρίνεται εξ ονόματος της Ευρωπαϊκής Κοινότητας.Το κείμενο της σύμβασης επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου θα καταθέσει στη Διεθνή Οργάνωση Πολιτικής Αεροπορίας, εξ ονόματος της Κοινότητας, την πράξη που προβλέπεται στο άρθρο 53 παράγραφος 3 της σύμβασης του Μόντρεαλ, καθώς και μια δήλωση αρμοδιοτήτων.Η πράξη αυτή θα κατατεθεί ταυτόχρονα με τις πράξεις επικύρωσης όλων των κρατών μελών.Λουξεμβούργο, 5 Απριλίου 2001.Για το ΣυμβούλιοΟ ΠρόεδροςB. Rosengren(1) ΕΕ C 337 Ε της 28.11.2000, σ. 225.(2) Γνώμη που δόθηκε στις 16.1.2001 (δεν έχει ακόμα δημοσιευθεί στην Επίσημη Εφημερίδα).


title: Απόφαση (ΚΕΠΠΑ) 2015/882 του Συμβουλίου, της 8ης Ιουνίου 2015, για την τροποποίηση της απόφασης 2014/932/ΚΕΠΠΑ σχετικά με περιοριστικά μέτρα λόγω της κατάστασης στην Υεμένη

text:
               9.6.2015

               EL

               Επίσημη Εφημερίδα της Ευρωπαϊκής Ένωσης

               L 143/11

         ΑΠΌΦΑΣΗ (ΚΕΠΠΑ) 2015/882 ΤΟΥ ΣΥΜΒΟΥΛΊΟΥ
   της 8ης Ιουνίου 2015
   για την τροποποίηση της απόφασης 2014/932/ΚΕΠΠΑ σχετικά με περιοριστικά μέτρα λόγω της κατάστασης στην Υεμένη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 18 Δεκεμβρίου 2014, το Συμβούλιο εξέδωσε την απόφαση 2014/932/ΚΕΠΠΑ (1).

               (2)

               Στις 14 Απριλίου 2015, το Συμβούλιο Ασφαλείας των Ηνωμένων Εθνών εξέδωσε την απόφαση 2216 (2015) η οποία, μεταξύ άλλων, επιβάλλει εμπάργκο όπλων κατά των Ali Abdullah Saleh, Abdullah Yahya Al Hakim, Abd Al-Khaliq Al-Huthi και των προσώπων και οντοτήτων που έχουν καθοριστεί από την επιτροπή που συστάθηκε δυνάμει της παραγράφου 19 της απόφασης του Συμβουλίου Ασφαλείας των Ηνωμένων Εθνών (ΑΣΑΗΕ) 2140 (2014). Τούτο δεν θίγει τη γενική απαγόρευση της άμεσης ή έμμεσης διάθεσης οικονομικών πόρων στα εν λόγω πρόσωπα ή οντότητες ή προς όφελος αυτών.

               (3)

               Στην ΑΣΑΗΕ 2216 (2015) υπογραμμίζεται επίσης ότι οι πράξεις οι οποίες απειλούν την ειρήνη, την ασφάλεια ή τη σταθερότητα στην Υεμένη μπορούν επίσης να περιλαμβάνουν παραβιάσεις του εμπάργκο όπλων ή την παρεμπόδιση της παράδοσης ανθρωπιστικής βοήθειας στην Υεμένη ή την πρόσβαση ή διανομή ανθρωπιστικής βοήθειας στην Υεμένη.

               (4)

               Η ΑΣΑΗΕ 2216 (2015) καθορίζει δύο επιπλέον άτομα που θα υπαχθούν στα περιοριστικά μέτρα που επιβάλλονται από τις παραγράφους 11 και 15 της ΑΣΑΗΕ 2140 (2014).

               (5)

               Ως εκ τούτου, η απόφαση 2014/932/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2014/932/ΚΕΠΠΑ τροποποιείται ως εξής:

               1)

               το άρθρο 1 επαναριθμείται ως άρθρο 2α και το ακόλουθο στοιχείο προστίθεται στην παράγραφο 1 πρώτο εδάφιο:

                           «δ)

                           ενέργειες που παραβιάζουν το εμπάργκο όπλων ή εμποδίζουν την παράδοση ανθρωπιστικής βοήθειας στην Υεμένη ή την πρόσβαση ή διανομή ανθρωπιστικής βοήθειας στην Υεμένη.»

                     ,

               2)

               το άρθρο 2 επαναριθμείται ως άρθρο 2β και το ακόλουθο στοιχείο προστίθεται στην παράγραφο 1 πρώτο εδάφιο:

                           «δ)

                           ενέργειες που παραβιάζουν το εμπάργκο όπλων ή εμποδίζουν την παράδοση ανθρωπιστικής βοήθειας στην Υεμένη ή την πρόσβαση ή διανομή ανθρωπιστικής βοήθειας στην Υεμένη.»

                     ,

               3)

               στο άρθρο 2β παράγραφος 5, η φράση «του άρθρου 2 παράγραφος 1» αντικαθίσταται από τη φράση «της παραγράφου 1»,

               4)

               παρεμβάλλονται τα ακόλουθα άρθρα:
               «Άρθρο 1
               1.   Απαγορεύεται η άμεση ή έμμεση προμήθεια, μεταφορά ή πώληση οπλισμού και κάθε είδους συναφούς υλικού, συμπεριλαμβανομένων όπλων και πυρομαχικών, στρατιωτικών οχημάτων και εξοπλισμού, παραστρατιωτικού εξοπλισμού, καθώς και ανταλλακτικών τους, σε πρόσωπα και οντότητες που καθορίζονται από το Συμβούλιο Ασφαλείας των Ηνωμένων Εθνών ή την επιτροπή που συστάθηκε σύμφωνα με την παράγραφο 19 της απόφασης του Συμβουλίου Ασφαλείας των Ηνωμένων Εθνών (ΑΣΑΗΕ) 2140 (2014) ή προς όφελος αυτών, καθώς και σε πρόσωπα ή οντότητες που ενεργούν εξ ονόματός τους ή υπό την εποπτεία τους στην Υεμένη ή προς όφελος αυτών, από υπηκόους των κρατών μελών ή από το έδαφος των κρατών μελών ή με σκάφη ή αεροσκάφη που φέρουν τη σημαία τους, είτε αυτά κατάγονται είτε όχι από τα εδάφη τους.
               Τα πρόσωπα και οι οντότητες που αναφέρονται στην παρούσα παράγραφο απαριθμούνται στο παράρτημα της παρούσας απόφασης.
               2.   Απαγορεύεται:

                           α)

                           η παροχή τεχνικής βοήθειας, εκπαίδευσης ή άλλης συνδρομής, περιλαμβανομένης της παροχής ένοπλων μισθοφόρων, που σχετίζονται με στρατιωτικές δραστηριότητες και με την παροχή, την κατασκευή, τη συντήρηση και τη χρήση οπλισμού και σχετικού υλικού κάθε τύπου, συμπεριλαμβανομένων όπλων και πυρομαχικών, στρατιωτικών οχημάτων και εξοπλισμού, παραστρατιωτικού εξοπλισμού, καθώς και των ανταλλακτικών τους, άμεσα ή έμμεσα σε οποιοδήποτε φυσικό ή νομικό πρόσωπο, οντότητα ή φορέα που αναφέρεται στην παράγραφο 1,

                           β)

                           η χρηματοδότηση ή η παροχή χρηματοδοτικής βοήθειας που αφορά στρατιωτικές δραστηριότητες, συμπεριλαμβανομένων ιδίως της μη επιστρεπτέας βοήθειας, των δανείων και της ασφάλισης εξαγωγικών πιστώσεων, καθώς και της ασφάλισης και αντασφάλισης, για οποιαδήποτε πώληση, προμήθεια, μεταβίβαση ή εξαγωγή οπλισμού και συναφούς υλικού ή για την παροχή συναφούς τεχνικής ή άλλης βοήθειας, άμεσα ή έμμεσα σε οποιοδήποτε φυσικό ή νομικό πρόσωπο, οντότητα ή φορέα που αναφέρεται στην παράγραφο 1.

                     Άρθρο 2
               1.   Τα κράτη μέλη επιθεωρούν, κατά τα οριζόμενα από τις εθνικές τους αρχές και τις νομοθετικές τους διατάξεις καθώς και σύμφωνα με το διεθνές δίκαιο, ιδίως το δίκαιο της θάλασσας και τις σχετικές διεθνείς συμφωνίες πολιτικής αεροπορίας, κάθε φορτίο προς και από την Υεμένη που βρίσκεται στο έδαφός τους, μεταξύ άλλων στους αερολιμένες και θαλάσσιους λιμένες τους, εφόσον διαθέτουν πληροφορίες βάσει των οποίων μπορεί ευλόγως να εικάζεται ότι το φορτίο περιέχει είδη των οποίων η προμήθεια, η πώληση, η μεταβίβαση ή η εξαγωγή απαγορεύεται δυνάμει των διατάξεων της παρούσας απόφασης.
               2.   Τα κράτη μέλη, όταν ανακαλύπτουν είδη των οποίων η προμήθεια, η πώληση, η μεταφορά ή η εξαγωγή απαγορεύεται δυνάμει των διατάξεων της παρούσας απόφασης, προβαίνουν στην κατάσχεση και απόσυρσή τους, μεταξύ άλλων μέσω της καταστροφής, της αχρήστευσης, της αποθήκευσης ή της μεταφοράς τους με σκοπό την απόσυρσή τους σε κράτος διαφορετικό των κρατών προέλευσης ή προορισμού.
               3.   Τα κράτη μέλη υποβάλλουν πάραυτα στην επιτροπή κυρώσεων αρχική γραπτή έκθεση σχετικά με την επιθεώρηση που αναφέρεται στην παράγραφο 1, η οποία περιέχει, ιδίως, αιτιολόγηση των επιθεωρήσεων, τα αποτελέσματα των ελέγχων αυτών, καθώς και το κατά πόσον προσφέρθηκε συνεργασία και εάν ανακαλύφθηκαν απαγορευμένα αντικείμενα. Επιπλέον, τα κράτη μέλη υποβάλλουν στην επιτροπή κυρώσεων, εντός 30 ημερών, μεταγενέστερη γραπτή έκθεση που περιέχει λεπτομέρειες σχετικά με την επιθεώρηση, την κατάσχεση και τη διάθεση, καθώς και σχετικές λεπτομέρειες σχετικά με τη μεταφορά, συμπεριλαμβανομένης της περιγραφής των αντικειμένων, της καταγωγής τους και του προβλεπόμενου προορισμού τους, εάν αυτές οι πληροφορίες δεν βρίσκονται στην αρχική γραπτή έκθεση.».
         Άρθρο 2
   Το παράρτημα της απόφασης 2014/932/ΚΕΠΠΑ τροποποιείται σύμφωνα με το παράρτημα της παρούσας απόφασης.
   Άρθρο 3
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 8 Ιουνίου 2015.

            Για το Συμβούλιο

            Η Πρόεδρος

         D. REIZNIECE-OZOLA

      (1)  Απόφαση 2014/932/ΚΕΠΠΑ του Συμβουλίου, της 18ης Δεκεμβρίου 2014, σχετικά με περιοριστικά μέτρα λόγω της κατάστασης στην Υεμένη (ΕΕ L 365 της 19.12.2014, σ. 147).

      ΠΑΡΑΡΤΗΜΑ

                  Ι.

                  Η επικεφαλίδα του παραρτήματος της απόφασης 2014/932/ΚΕΠΠΑ αντικαθίσταται από το ακόλουθο κείμενο:

                     «Κατάλογος προσώπων και οντοτήτων που αναφέρονται στο άρθρο 1 παράγραφος 1, στο άρθρο 2α παράγραφος 1 και στο άρθρο 2β παράγραφοι 1 και 2»
                  .

                  ΙΙ.

                  Οι ακόλουθες καταχωρίσεις προστίθενται στον κατάλογο του παραρτήματος της απόφασης 2014/932/ΚΕΠΠΑ
                  «4.   Abdulmalik al-Houthi

                     Λοιπές πληροφορίες: Αρχηγός του κινήματος Houthi της Υεμένης. Έχει συμμετάσχει σε πράξεις οι οποίες απειλούν την ειρήνη, την ασφάλεια ή τη σταθερότητα της Υεμένης. Ημερομηνία καταχώρισης από τον ΟΗΕ:14.4.2015.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Abdul Malik al-Houthi ηγείται ομάδας που έχει συμμετάσχει σε πράξεις οι οποίες απειλούν την ειρήνη, την ασφάλεια ή τη σταθερότητα της Υεμένης.
                  Τον Σεπτέμβριο του 2014, δυνάμεις Houthi κατέλαβαν τη Σάνα και τον Ιανουάριο του 2015 επιχείρησαν να αντικαταστήσουν μονομερώς τη νόμιμη κυβέρνηση της Υεμένης με μια παράνομη διοικητική αρχή κυριαρχούμενη από τους Houthi. Ο al-Houthi ανέλαβε την ηγεσία του κινήματος Houthi της Υεμένης το 2004 μετά τον θάνατο του αδελφού του, Hussein Badredden al-Houthi. Ως αρχηγός της ομάδας, ο al-Houthi έχει απειλήσει επανειλημμένα τις αρχές της Υεμένης με περαιτέρω αναταραχές, αν δεν ανταποκριθούν στα αιτήματά του, και έθεσε υπό κράτηση τον πρόεδρο Hadi, τον πρωθυπουργό, καθώς και βασικά μέλη του Υπουργικού Συμβουλίου. Στη συνέχεια ο Hadi διέφυγε στο Άντεν. Οι Houthi προέβησαν τότε σε μια ακόμη επίθεση κατά του Άντεν, επικουρούμενες από στρατιωτικές μονάδες που παρέμειναν πιστές στον πρώην πρόεδρο Saleh και τον γιο του, Ahmed Ali Saleh.
                  5.   Ahmed Ali Abdullah Saleh

                     Λοιπές πληροφορίες: Διαδραμάτισε καίριο ρόλο στη διευκόλυνση της στρατιωτικής επέκτασης των Houthi. Έχει συμμετάσχει σε πράξεις οι οποίες απειλούν την ειρήνη, την ασφάλεια ή τη σταθερότητα της Υεμένης. Ο Ahmed Saleh είναι γιος του πρώην προέδρου της Δημοκρατίας της Υεμένης, Ali Abdullah Saleh. Ημερομηνία καταχώρισης από τον ΟΗΕ:14.4.2015.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Ahmed Ali Saleh προσπαθεί να υπονομεύσει την εξουσία του προέδρου Hadi, να αναχαιτίσει τις προσπάθειες του Hadi για μεταρρύθμιση του στρατιωτικού τομέα και να παρεμποδίσει την ειρηνική μετάβαση της Υεμένης στη δημοκρατία. Ο Saleh διαδραμάτισε καίριο ρόλο στη διευκόλυνση της στρατιωτικής επέκτασης των Houthi. Έως τα μέσα Φεβρουαρίου 2013, ο Ahmed Ali Saleh είχε διανείμει χιλιάδες νέα τουφέκια στις ταξιαρχίες της Δημοκρατικής Φρουράς και σε άγνωστης ταυτότητας σεΐχηδες φυλών. Τα όπλα είχαν αποκτηθεί ήδη από το 2010, με στόχο την εξαγορά της υποστήριξης των παραληπτών τους για πολιτικό όφελος σε μεταγενέστερη ημερομηνία.
                  Μετά την παραίτηση του πατέρα τού Saleh, πρώην προέδρου της Δημοκρατίας της Υεμένης Ali Abdullah Saleh, από το αξίωμα του προέδρου της Υεμένης το 2011, ο Ahmed Ali Saleh διατήρησε τη θέση του ως Διοικητή της Δημοκρατικής Φρουράς της Υεμένης. Έπειτα από ένα χρόνο και κάτι, ο Saleh αποπέμφθηκε από τον πρόεδρο Hadi, αλλά ακόμη και μετά την απομάκρυνσή του διατήρησε σημαντική επιρροή στο στρατό της Υεμένης. Ο Ali Abdullah Saleh καθορίστηκε από τα Ηνωμένα Έθνη με την ΑΣΑΗΕ 2140 τον Νοέμβριο του 2014.».


title: Απόφαση (ΕΕ) 2015/1855 του Συμβουλίου, της 13ης Οκτωβρίου 2015, για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Συμβουλίου για τα δικαιώματα πνευματικής ιδιοκτησίας στον τομέα του εμπορίου και του Γενικού Συμβουλίου του Παγκόσμιου Οργανισμού Εμπορίου όσον αφορά το αίτημα των λιγότερο ανεπτυγμένων χωρών μελών για παράταση της μεταβατικής περιόδου βάσει του άρθρου 66 παράγραφος 1 της συμφωνίας για τα δικαιώματα πνευματικής ιδιοκτησίας στον τομέα του εμπορίου που αφορά ορισμένες υποχρεώσεις σχετικά με τα φαρμακευτικά προϊόντα, και για απαλλαγή από τις υποχρεώσεις που υπέχουν βάσει του άρθρου 70 παράγραφοι 8 και 9 της εν λόγω συμφωνίας

text:
               16.10.2015

               EL

               Επίσημη Εφημερίδα της Ευρωπαϊκής Ένωσης

               L 271/33

         ΑΠΌΦΑΣΗ (ΕΕ) 2015/1855 ΤΟΥ ΣΥΜΒΟΥΛΊΟΥ
   της 13ης Οκτωβρίου 2015
   για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Συμβουλίου για τα δικαιώματα πνευματικής ιδιοκτησίας στον τομέα του εμπορίου και του Γενικού Συμβουλίου του Παγκόσμιου Οργανισμού Εμπορίου όσον αφορά το αίτημα των λιγότερο ανεπτυγμένων χωρών μελών για παράταση της μεταβατικής περιόδου βάσει του άρθρου 66 παράγραφος 1 της συμφωνίας για τα δικαιώματα πνευματικής ιδιοκτησίας στον τομέα του εμπορίου που αφορά ορισμένες υποχρεώσεις σχετικά με τα φαρμακευτικά προϊόντα, και για απαλλαγή από τις υποχρεώσεις που υπέχουν βάσει του άρθρου 70 παράγραφοι 8 και 9 της εν λόγω συμφωνίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4, πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με την παράγραφο 1 του άρθρου 66 της συμφωνίας για τα δικαιώματα πνευματικής ιδιοκτησίας στον τομέα του εμπορίου («συμφωνία TRIPS»), το συμβούλιο για τα δικαιώματα πνευματικής ιδιοκτησίας στον τομέα του εμπορίου («συμβούλιο TRIPS») παρέχει, μετά από δεόντως αιτιολογημένη αίτηση εκ μέρους μιας λιγότερο ανεπτυγμένης χώρας μέλους, έγκριση για την παράταση της εν λόγω περιόδου.

               (2)

               Στις 14 Νοεμβρίου 2001 η υπουργική διάσκεψη του Παγκόσμιου Οργανισμού Εμπορίου («ΠΟΕ») στην Ντόχα υιοθέτησε τη δήλωση σχετικά με τη συμφωνία TRIPS και τη δημόσια υγεία («δήλωση Ντόχα»). Η δήλωση αυτή ορίζει ότι η παράταση της μεταβατικής περιόδου που προβλέπεται στην παράγραφο 1 του άρθρου 66 της συμφωνίας TRIPS δεν θίγει το δικαίωμα των λιγότερο ανεπτυγμένων χωρών μελών να επιδιώκουν άλλες παρατάσεις.

               (3)

               Σύμφωνα με την παράγραφο 7 της δήλωσης της Ντόχα καθώς και με την παράγραφο 1 του άρθρου 66 της συμφωνίας TRIPS, το συμβούλιο TRIPS, με απόφαση της 27ης Ιουνίου 2002, παρατείνει τη μεταβατική περίοδο κατά τη διάρκεια της οποίας οι λιγότερο ανεπτυγμένες χώρες μέλη δεν υποχρεούνται να παρέχουν προστασία της ευρεσιτεχνίας για φαρμακευτικά προϊόντα έως την 1η Ιανουαρίου 2016.

               (4)

               Στις 8 Ιουλίου 2002 το Γενικό Συμβούλιο του ΠΟΕ ενέκρινε πολύ σχετική απόφαση που παρέχει στις λιγότερο ανεπτυγμένες χώρες μέλη, απαλλαγή από τα αποκλειστικά δικαιώματα εμπορίας δυνάμει της παραγράφου 9 του άρθρου 70 της συμφωνίας TRIPS. Η απαλλαγή ισχύει έως την 1η Ιανουαρίου 2016.

               (5)

               Στις 23 Φεβρουαρίου 2015 το Μπανγκλαντές, εξ ονόματος των λιγότερο ανεπτυγμένων χωρών μελών, ζήτησε επ' αόριστον παράταση της μεταβατικής περιόδου σύμφωνα με την παράγραφο 1 του άρθρου 66 της συμφωνίας TRIPS και απεριόριστη απαλλαγή από τις υποχρεώσεις που υπέχουν βάσει των παραγράφων 8 και 9 του άρθρου 70 της εν λόγω συμφωνίας για όσο διάστημα οι εν λόγω χώρες παραμένουν λιγότερο ανεπτυγμένες χώρες.

               (6)

               Καθώς υφίσταται χωριστή απαλλαγή για τα δικαιώματα πνευματικής ιδιοκτησίας που συνδέονται με τα φαρμακευτικά προϊόντα από το 2002 και μετά, είναι σκόπιμο η Ένωση να συμφωνήσει με την παράταση της μεταβατικής περιόδου ώστε να μην εμποδίσει την πρόσβαση των λιγότερο αναπτυγμένων χωρών μελών στα φαρμακευτικά προϊόντα.

               (7)

               Διάφορα μέλη του ΠΟΕ φαίνεται να είναι έτοιμα να χορηγήσουν την παράταση επ' αόριστον και τη μόνιμη απαλλαγή και, ως εκ τούτου, η Ένωση θα πρέπει να προσχωρήσει στη συναίνεση σύμφωνα με τη συνεχή της υποστήριξη προς τη δήλωση της Ντόχα. Ωστόσο, εάν τελικά η λύση στην οποία θα καταλήξουν τα μέλη του ΠΟΕ είναι μια περαιτέρω προσωρινή παράταση και προσωρινή απαλλαγή, η Ένωση θα πρέπει επίσης να συμφωνήσει σε μια τέτοια λύση.

               (8)

               Είναι σκόπιμο να καθοριστεί η θέση που θα ληφθεί εξ ονόματος της Ευρωπαϊκής Ένωσης στο συμβούλιο TRIPS και το Γενικό Συμβούλιο του ΠΟΕ όσον αφορά το αίτημα των λιγότερο ανεπτυγμένων χωρών μελών για παράταση της μεταβατικής περιόδου, βάσει της παραγράφου 1 του άρθρου 66 της συμφωνίας TRIPS, όσον αφορά ορισμένες υποχρεώσεις σχετικά με τα φαρμακευτικά προϊόντα, και για απαλλαγή από τις υποχρεώσεις δυνάμει των παραγράφων 8 και 9 του άρθρου 70 της εν λόγω συμφωνίας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου για δικαιώματα πνευματικής ιδιοκτησίας στον τομέα του εμπορίου και του Γενικού Συμβουλίου του Παγκόσμιου Οργανισμού Εμπορίου («ΠΟΕ») είναι η εξής:

               α)

               να συμφωνήσει με:

                           i)

                           το αίτημα να χορηγηθεί στις λιγότερο ανεπτυγμένες χώρες μέλη παράταση της μεταβατικής περιόδου σύμφωνα με την παράγραφο 1 του άρθρου 66 της συμφωνίας για τα δικαιώματα πνευματικής ιδιοκτησίας στον τομέα του εμπορίου (η «συμφωνία TRIPS») όσον αφορά ορισμένες υποχρεώσεις σχετικά με τα φαρμακευτικά προϊόντα· και

                           ii)

                           το αίτημα να χορηγηθεί στις λιγότερο ανεπτυγμένες χώρες μέλη απαλλαγή από τις υποχρεώσεις που υπέχουν βάσει των παραγράφων 8 και 9 του άρθρου 70 της συμφωνίας TRIPS· και

               β)

               να συμφωνήσει είτε με:

                           i)

                           το αίτημα να συνεχίσει να ισχύει η παράταση που αναφέρεται στο στοιχείο α) σημείο i) του παρόντος άρθρου ή η απαλλαγή που αναφέρεται στο στοιχείο α) σημείο ii) του παρόντος άρθρου ή και τα δύο για όσο χρονικό διάστημα κάθε μία από τις λιγότερο αναπτυγμένες χώρες μέλη παραμένει λιγότερο αναπτυγμένη χώρα· ή

                           ii)

                           το αίτημα για την προσωρινή παράταση ή προσωρινή απαλλαγή ή και για τα δύο αν το αίτημα γίνει επίσης αποδεκτό από τα άλλα μέλη του ΠΟΕ.

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 13 Οκτωβρίου 2015.

            Για το Συμβούλιο

            Ο Πρόεδρος

         J. ASSELBORN


title: 2012/529/ΕΕ: Απόφαση του Συμβουλίου, της 24ης Σεπτεμβρίου 2012 , για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από την Γερμανία

text:
               29.9.2012

               EL

               Επίσημη Εφημερίδα της Ευρωπαϊκής Ένωσης

               L 264/12

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Σεπτεμβρίου 2012
   για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από την Γερμανία
   (2012/529/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας του κ. Werner JOSTMEIER.

               (3)

               Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της θητείας του κ. Dietmar BROCKES,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2015:

               α)

               ως τακτικό μέλος:

                           —

                           ο κ. Markus TÖNS, Mitglied des Landtags des Landes Nordrhein-Westfalen

                     και

               β)

               ως αναπληρωματικό μέλος:

                           —

                           ο κ. Stefan ENGSTFELD, Mitglied des Landtags des Landes Nordrhein-Westfalen.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 24 Σεπτεμβρίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


title: Tροποποίηση του άρθρου 81 του Kανονισμού του Ευρωπαϊκού Kοινοβουλίου #Απόφαση του Ευρωπαϊκού Κοινοβουλίου της 8ης Μαΐου 2008 σχετικά με την τροποποίηση του άρθρου 81 του Κανονισμού του Ευρωπαϊκού Κοινοβουλίου περί εκτελεστικών μέτρων (2008/2027(REG))

text:
               12.11.2009

               EL

               Επίσημη Εφημερίδα της Ευρωπαϊκής Ένωσης

               CE 271/76

         Πέμπτη, 8 Μαΐου 2008Τροποποίηση του άρθρου 81 του Κανονισμού του Ευρωπαϊκού Κοινοβουλίου
   P6_TA(2008)0190
   Απόφαση του Ευρωπαϊκού Κοινοβουλίου της 8ης Μαΐου 2008 σχετικά με την τροποποίηση του άρθρου 81 του Κανονισμού του Ευρωπαϊκού Κοινοβουλίου περί εκτελεστικών μέτρων (2008/2027(REG))
   2009/C 271 E/10

      Το Ευρωπαϊκό Κοινοβούλιο,
   έχοντας υπόψη την επιστολή του Προέδρου του της 27ης Μαρτίου 2008, με την οποία διαβιβάστηκε η διοργανική συμφωνία όπως την ενέκρινε η Διάσκεψη των Προέδρων στις 12 Δεκεμβρίου 2007,
   έχοντας υπόψη τη διοργανική συμφωνία μεταξύ του Ευρωπαϊκού Κοινοβουλίου και της Επιτροπής όσον αφορά τις λεπτομέρειες εφαρμογής της απόφασης 1999/468/ΕΚ του Συμβουλίου για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή, όπως τροποποιήθηκε με την απόφαση 2006/512/ΕΚ (1),
   έχοντας υπόψη τα άρθρα 120, παράγραφος 2, 201 και 202 του Κανονισμού του,
   έχοντας υπόψη την έκθεση της Επιτροπής Συνταγματικών Υποθέσεων (A6-0108/2008),

               1.

               αποφασίζει να επιφέρει στον Κανονισμό του την εξής τροποποίηση·

               2.

               υπενθυμίζει ότι η εν λόγω τροποποίηση τίθεται σε ισχύ την πρώτη ημέρα της προσεχούς περιόδου συνόδου·

               3.

               αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και στην Επιτροπή.

               ΙΣΧΥΟΝ ΚΕΙΜΕΝΟ

               ΤΡΟΠΟΠΟΙΗΣΗ

                  Τροποποίηση 1

                  Κανονισμός του Ευρωπαϊκού Κοινοβουλίου

                  Άρθρο 81 — παράγραφος 4 — στοιχείο α)

                           α)

                           η προθεσμία για τον έλεγχο υπολογίζεται από τη στιγμή της υποβολής του σχεδίου μέτρων στο Κοινοβούλιο σε όλες τις επίσημες γλώσσες·

                           α)

                           η προθεσμία για τον έλεγχο υπολογίζεται από τη στιγμή της υποβολής του σχεδίου μέτρων στο Κοινοβούλιο σε όλες τις επίσημες γλώσσες.
                                 Εφόσον ισχύουν συντομότερες προθεσμίες κατά το άρθρο 5α, παράγραφος 5, στοιχείο β), της απόφασης 1999/468/ΕΚ του Συμβουλίου, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή και σε επείγουσες περιπτώσεις κατά το άρθρο 5α, παράγραφος 6, της απόφασης 1999/468/ΕΚ, η προθεσμία ελέγχου υπολογίζεται, εκτός εάν ο πρόεδρος της αρμόδιας επιτροπής προβάλει αντιρρήσεις, από την ημερομηνία παραλαβής από το Κοινοβούλιο του τελικού σχεδίου των εκτελεστικών μέτρων στις γλώσσες στις οποίες έχει υποβληθεί στα μέλη της επιτροπής που έχει συσταθεί σύμφωνα με την απόφαση 1999/468/ΕΚ. Το άρθρο 138 του Κανονισμού δεν εφαρμόζεται στην περίπτωση αυτή.

      (1)  Κείμενα που εγκρίθηκαν στις 8.5.2008, P6_TA(2008)0189.


title: 2012/674/ΕΕ: Απόφαση της Επιτροπής, της 29ης Οκτωβρίου 2012 , σχετικά με την παράταση της περιόδου διαθεσιμότητας της μακροοικονομικής χρηματοδοτικής συνδρομής της Ευρωπαϊκής Ένωσης στη Βοσνία-Ερζεγοβίνη

text:
               31.10.2012

               EL

               Επίσημη Εφημερίδα της Ευρωπαϊκής Ένωσης

               L 302/13

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 29ης Οκτωβρίου 2012
   σχετικά με την παράταση της περιόδου διαθεσιμότητας της μακροοικονομικής χρηματοδοτικής συνδρομής της Ευρωπαϊκής Ένωσης στη Βοσνία-Ερζεγοβίνη
   (2012/674/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2009/891/ΕΚ του Συμβουλίου, της 30ής Νοεμβρίου 2009, για τη χορήγηση μακροοικονομικής χρηματοδοτικής συνδρομής στη Βοσνία-Ερζεγοβίνη (1), και ιδίως το άρθρο 1 παράγραφος 4,
   Εκτιμώντας τα ακόλουθα:

               (1)

               Η διαθεσιμότητα της μακροοικονομικής χρηματοδοτικής συνδρομής της Ευρωπαϊκής Ένωσης στη Βοσνία-Ερζεγοβίνη, σύμφωνα με την προαναφερθείσα απόφαση 2009/891/ΕΚ, λήγει στις 7 Νοεμβρίου 2012.

               (2)

               Το άρθρο 1 παράγραφος 4 της απόφασης 2009/891/ΕΚ του Συμβουλίου προβλέπει ότι η Επιτροπή έχει τη δυνατότητα να παρατείνει την περίοδο διαθεσιμότητας της ενίσχυσης κατά ένα έτος το πολύ.

               (3)

               Η περίοδος διαθεσιμότητας της ενίσχυσης πρέπει να παραταθεί κατά ένα έτος προκειμένου να ολοκληρωθεί το πρόγραμμα χρηματοδοτικής συνδρομής.

               (4)

               Πραγματοποιήθηκε δεόντως η διαβούλευση με την οικονομική και δημοσιονομική επιτροπή σχετικά με την εν λόγω παράταση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η περίοδος διαθεσιμότητας της μακροοικονομικής χρηματοδοτικής συνδρομής στη Βοσνία-Ερζεγοβίνη παρατείνεται για ένα επιπλέον έτος, έως τις 7 Νοεμβρίου 2013.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 29 Οκτωβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 320 της 5.12.2009, σ. 6.